Q=2	C=2	SS=1	LS=0	PS=1	DC=0	LC=0	SD=0	BS=1	G0=73	G1=56	G2=27	DLID=az_RU	BODY=Һеч вахт үмидини итирмә! Тәслим олмамаг ваҹибдир! | Тәлим\nОла билсин, сән узун илләрдир Јеһоваја хидмәт едир вә һәјат јолдашынын да сәнинлә бәрабәр Она ибадәт етмәсини истәјирсән.\nБәлкә дә, Мүгәддәс Китабы өјрәтдијин адам әввәлҹә сәмими мараг ҝөстәриб, сонрадан һәгигәтдә галмајыб вә сән буна ҝөрә мәјус олурсан.\nБританијада баш вермиш бир нечә һадисә үмидини нәјә ҝөрә итирмәмәли олдуғуну ҝөрмәјә көмәк едәҹәк. Һәмчинин сән «чөрәјини суларын үзүнә бурах»маг, јәни һәгигәтә һај вермәјәнләрә көмәк етмәк үчүн нә етмәли олдуғуну баша дүшәҹәксән (Ваиз 11:1).\nВаҹиб амилләрдән бири тәслим олмамагдыр. Бунун үчүн, илк нөвбәдә, һәгигәтә бағланмаг вә Јеһоваја садиг галмаг ҝәрәкдир (Ганун. т. 10:20). Георгина мәһз белә давранды. О, 1970-ҹи илдә Јеһованын Шаһидләри илә Мүгәддәс Китабы өјрәнмәјә башлајанда әри Кирјакос буна бәрк гәзәбләнмишди. О, Георгинанын өјрәнмәсини дајандырмаға чалышыр, Шаһидләри евә бурахмыр вә Мүгәддәс Китаба әсасланан бәзи әдәбијјатлары әлиндән алырды.\nГеоргина јығынҹаға ҝетмәјә башлајанда Кирјакос лап һирсләнди. Бир ҝүн о, мүбаһисә јаратмаг үчүн Падшаһлыг залына ҝетди. Бир баҹы Кирјакосун јунан дилини инҝилис дилиндән даһа јахшы билдијини ҝөрүб башга бир јығынҹагдан јунандилли гардаша зәнҝ етди вә көмәјә чағырды. Гардашын хош рәфтары Кирјакоса мүсбәт тәсир бағышлады вә о, бу гардашла бирҝә бир нечә ај Мүгәддәс Китабы өјрәнди. Амма бир мүддәтдән сонра Кирјакос өјрәнмәни дајандырды.\nГеоргина үч илдән чох тәгибләрлә үзләшди. Әри Кирјакос она демишди ки, нә вахтса вәфтиз олунса, ону тәрк едәҹәк. Вәфтиз олунан ҝүн Георгина әринин ону тәрк етмәмәси үчүн Јеһоваја һәрарәтлә дуа етди. Шаһидләр ону конгресә апармаға ҝәләндә Кирјакос онлара белә деди: «Сиз габагда ҝедин, биз өз машынымызла сизин арханызҹа ҝәләҹәјик». О, конгресин сәһәр програмында иштирак етди вә һәјат јолдашынын вәфтиз олунмасына бахды.\nШаһидләрлә илк ҝөрүшүндән тәхминән 40 ил сонра Георгинаја әринин вәфтизини ҝөрмәк нәсиб олду\nСонралар Кирјакос ҝет-ҝедә даһа аз мүгавимәт ҝөстәрмәјә башлады вә тәдриҹән бөјүк дәјишикликләр етди. Шаһидләрлә илк ҝөрүшүндән тәхминән 40 ил сонра Георгинаја әринин вәфтизини ҝөрмәк нәсиб олду. Кирјакоса нә көмәк етди? О дејир: «Мән чох хошбәхтәм ки, Георгина тәслим олмады». Георгина исә гејд едир: «Әримин тәгибләринә бахмајараг, мән һеч вахт Аллаһа ибадәт етмәји дајандырмадым. Бу илләр әрзиндә мән Јеһоваја даима дуа едир вә үмидими итирмирдим».\nЈЕНИ ШӘХСИЈЈӘТИН ВАҸИБЛИЈИ\nҺәјат јолдашына көмәк етмәјин диҝәр бир үсулу мәсиһчи хүсусијјәтләринә јијәләнмәкдир. Һәвари Петер мәсиһчи гадынлара мәсләһәт вермишди: «Әрләринизә табе олун ки, Аллаһын сөзүнә итаәт етмәјән әрләриниз... давранышынызла сөзсүз фәтһ едилсинләр» (1 Пет. 3:1, 2). Һәјат јолдашыны газанмаг үчүн узун илләр ҝөзләмәли олса да, Кристина бу мәсләһәтә ујғун јашајырды. 20 ил бундан әввәл о, Јеһованын Шаһиди оланда һәјат јолдашы Ҹон Аллаһа инанмырды. Ҹон һеч бир динә баш гошмаг истәмәсә дә, Кристина үчүн јени гәбул етдији динин нә дәрәҹәдә өнәмли олдуғуну баша дүшүрдү. О дејир: «Мән һәјат јолдашымын хошбәхт олдуғуну ҝөрүрдүм. О, мөһкәм ирадәли вә етибарлы инсан олмушду, бу исә, өз нөвбәсиндә, бир чох чәтин вәзијјәтләрин өһдәсиндән ҝәлмәкдә мәнә көмәк едирди».\nКристина һеч вахт әринә өз динини гәбул етдирмәјә чалышмырды. Ҹон тәсдиг едәрәк дејир: «Кристина лап әввәлдән анламышды ки, ән јахшысы бу мәсәләдә мәнә һеч нә данышмамаг вә сәбирлә һәр шеји өз ахарына бурахмагдыр». Кристина «Ҝөзәтчи гүлләси» вә «Ојанын!» журналларында Ҹону марагландыраҹаг мөвзулар, мәсәлән, елм вә тәбиәтлә бағлы мәгаләләр оланда она ҝөстәриб дејирди: «Дүшүнүрәм ки, бу мәгалә сәнин хошуна ҝәләҹәк».\nБир мүддәтдән сонра Ҹон тәгаүдә чыхараг бағ ишләри илә мәшғул олмаға башлады. Беләҹә, һәјати ваҹиб суалларын үзәриндә дүшүнмәк үчүн онун чохлу вахты олду вә о, бәзи суаллары ҝөтүр-гој етмәјә башлады: «Биз тәсадүф нәтиҹәсиндә јаранмышыг, јохса мүәјјән мәгсәд үчүн јарадылмышыг?» Бир дәфә Ҹонун үнсијјәт етдији бир гардаш ондан Мүгәддәс Китабы өјрәнмәк истәјиб–истәмәдијини сорушду. «Артыг мән Аллаһа инандығым үчүн онун тәклифини гәбул етдим», — дејә Ҹон гејд едир.\nКристинанын һеч вахт үмидини итирмәмәси неҹә дә ваҹиб иди! Онун 20 ил әрзиндә етдији дуаларын сајәсиндә Ҹон һәгигәти гәбул етди вә вәфтиз олунду. Инди онлар бирҝә ҹанла-башла Јеһоваја хидмәт едирләр. Ҹон гејд едир: «Мәнә хүсусилә ики шеј тәсир бағышлајырды. Шаһидләрин хејирхаһ вә меһрибан олмалары. Әҝәр Јеһованын Шаһиди илә евлисәнсә, демәли, сәнин садиг, етибарлы вә фәдакар һәјат јолдашын вар». Бәли, Кристина 1 Петер 3:1, 2 ајәләрини әмәлдә тәтбиг етди вә фајдасыны ҝөрдү.\nСӘПИЛӘН ТОХУМ ИЛЛӘР СОНРА ҸҮҸӘРИР\nБәс әввәлләр Мүгәддәс Китабы өјрәнән, сонрадан исә мүәјјән сәбәбләрдән һәгигәтә марағыны итирән инсан барәдә нә демәк олар? Падшаһ Сүлејман јазмышды: «Тохумуну сәһәр вахты сәп, ахшама гәдәр дә әлин бош дурмасын. Чүнки билмирсән ки, әввәлки мәһсулдар олаҹаг јохса сонракы јахуд һәр икиси бирликдә» (Ваиз 11:6). Бәзән һәгигәт тохумунун ҹүҹәрмәси узун илләр чәкир. Буна бахмајараг, нәтиҹәдә инсан Аллаһа јахынлашмағын ваҹиблијини дәрк едә биләр (Јаг. 4:8). Беләҹә, бир ҝүн ҝөзләнилмәз сүрпризлә гаршылаша биләрсән.\nҜәлин Һиндистандан Инҝилтәрәјә көчән Алисанын нүмунәсинә нәзәр салаг. О, 1974-ҹү илдә Мүгәддәс Китабы өјрәнмәјә башламышды. Алиса һинд дилиндә данышырды, амма инҝилис дилини јахшылашдырмаг истәјирди. О, Мүгәддәс Китабы бир мүддәт өјрәнмәјә давам етди вә бир нечә дәфә инҝилисдилли јығынҹагда иштирак етди. Алиса өјрәндикләринин һәгигәт олдуғуну билсә дә, буна бир хобби кими јанашырды. Бундан әлавә онун пула вә әјләнҹәјә бөјүк марағы вар иди. Бир мүддәтдән сонра о, Мүгәддәс Китабы өјрәнмәји дајандырды.\nАлиса илә Мүгәддәс Китабы өјрәнән Стелла баҹы тәхминән 30 илдән сонра ондан мәктуб алыр. О јазырды: «Мән әминәм ки, 1974-ҹү илдә Мүгәддәс Китабы өјрәтдијин инсанын сонунҹу вилајәт конгресиндә вәфтиз олундуғуну ешидәндә тәәҹҹүбләнәҹәксән. Сән мәним һәјатымда ваҹиб рол ојнамысан, һәгигәт тохумуну мәним үрәјимә сәпмисән. Һәмин вахтлар өзүмү Аллаһа һәср етмәјә һазыр олмасам да, һәгигәт тохумуну үрәјимдә вә зеһнимдә горујуб сахладым».\nСтеллаја мәктубунда Алиса белә сөзләр јазмышды: «Мән әминәм ки, 1974-ҹү илдә Мүгәддәс Китабы өјрәтдијин инсанын сонунҹу вилајәт конгресиндә вәфтиз олундуғуну ешидәндә тәәҹҹүбләнәҹәксән»\nБәс ҝөрәсән, сонра нә баш верди? Алиса дејир ки, 1997-ҹи илдә әринин өлүмүндән сонра ҝүҹлү депрессијаја гапылмышды. Бир дәфә о, Аллаһа дуа етди. Он дәгигәдән сонра пәнҹаб дилиндә данышан ики Шаһид онун гапысыны дөјдү вә «Өлән әзизләримиз үчүн һансы үмид вар?» трактатыны она верди. Алиса дуасына ҹаваб алдығыны дүшүнәрәк Јеһованын Шаһидләри илә әлагә јаратмаг гәрарына ҝәлди. Бәс онлары һарадан тапа биләрди? О, көһнә блокнотунда Стелланын әввәлләр она вердији пәнҹабдилли јығынҹағын үнванына раст ҝәлди. Алиса Падшаһлыг залына ҝетди. Орада пәнҹабдилли баҹы-гардашлар ону чох сәмими гаршыладылар. О дејир: «Онлар сонра да мәнә сәмими мараг ҝөстәрдиләр вә депрессијадан чыхмағыма көмәк етдиләр».\nАлиса мүнтәзәм олараг јығынҹагларда иштирак етмәјә вә Мүгәддәс Китабы өјрәнмәјә башлады, һәмчинин пәнҹаб дилиндә сәлис охумағы вә данышмағы өјрәнди. 2003-ҹү илдә исә вәфтиз олду. Стеллаја јаздығы мәктубу Алиса белә јекунлашдырыр: «29 ил өнҹә бу тохуму үрәјимә сәпдијин вә мәнә ҝөзәл нүмунә гојдуғун үчүн сәнә чох миннәтдарам».\n«29 ил өнҹә бу тохуму үрәјимә сәпдијин вә мәнә ҝөзәл нүмунә гојдуғун үчүн сәнә чох миннәтдарам» (Алиса)\nБу нүмунәләрдән нә өјрәнирик? Бәзән өјрәнән инсанын руһән инкишаф етмәси дүшүндүјүндән узун чәкә биләр, амма о, руһән аҹдырса, дүрүст вә тәвазөкар инсандырса, Јеһова һәгигәт тохумунун онун үрәјиндә инкишаф етмәсинә көмәк едәҹәк. Исанын нүмунәсиндәки сөзләри јадына сал: «Тохум да ҹүҹәрир, бөјүјүр, амма бу неҹә олур, о адамын бундан хәбәри јохдур. Торпаг өз-өзүнә тәдриҹән бар јетишдирир: әввәлҹә ҝөвдә ҹүҹәрир, сонра сүнбүл әмәлә ҝәлир, нәһајәт, сүнбүлдә дән јетишир» (Марк 4:27, 28). Белә инкишаф «өз-өзүнә тәдриҹән» баш верир. Маһијјәт етибарилә Падшаһлығын һеч бир тәблиғчиси бунун неҹә баш верәҹәјини билмир. Беләликлә, бундан сонра да бол-бол әкин ки, бол-бол бичәсиниз.\nДуа етмәјин ваҹиб олдуғуну унутма. Георгина вә Кристина даима дуа едирдиләр. Әҝәр сән даима дуа етсән вә һеч вахт үмидини итирмәсән, суларын үзәринә бурахдығын «чөрәји» «узун мүддәт сонра» тапаҹагсан (Ром. 12:12; Ваиз 11:1).


Q=11	C=10	SS=5	LS=0	PS=2	DC=2	LC=0	SD=0	BS=6	G0=82	G1=64	G2=31	DLID=az_RU	BODY=Мүгәддәс Китаб һәр саһәдә дәгигдир\nҮЗ ГАБЫҒЫНДАКЫ МӨВЗУ Мүгәддәс Китабын мүәллифи кимдир?\nҮЗ ГАБЫҒЫНДАКЫ МӨВЗУ Мүгәддәс Китаб һәр саһәдә дәгигдир\nАИЛӘЛӘРӘ КӨМӘК Ушағынызы ев ишләринә алышдырын\nЕнтерик синир системи. Сизин икинҹи бејниниз\nINTERVIEW Програм тәртибатчысы иманы һагда данышыр\nМҮГӘДДӘС КИТАБЫН БАХЫШЫ Мәләкләр\nТӘКАМҮЛ, ЈОХСА ЈАРАДЫЛЫШ МӨҸҮЗӘСИ? Дәниз самурунун хәзи\nДаһа чох сәрбәстлик истәјирсән?\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Македонија Малта Мјанма Непал Нидерланд Норвеч Самоа Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) албан алман амһара африкаанс бенгал бислама болгар варај волајта газах гуҹарат гырғыз еве ермәни естон ефик зулу ибо иврит илок инҝилис исланд испан италјан каннада каонде каталан кинјаруанда кирунди кореја коса латыш лингала лози луганда макуа малагаси малајалам маратһ маҹар ндебеле (Зимбабве) оромо пангасинан папјаменто (Аруба) папјаменто (Күрасао) полјак португал пәнҹаб румын рус себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен суаһили суаһили (Конго) тагалог таи тамил татар тви телугу тетела тетум (Дили) тигре ток-писин тсва тсонга тумбука түрк фин франсыз хорват чех чибемба читонга читонга (Малави) чичева шона јао јапон јоруба јунан ҝүрҹү Һаити креолу һилигајнон һинд әрәб\nОјанын! | № 3, 2017\nҮЗ ГАБЫҒЫНДАКЫ МӨВЗУ | МҮГӘДДӘС КИТАБЫН МҮӘЛЛИФИ КИМДИР?\nЕлми мәсәләләрдә дәгигдир\nМҮГӘДДӘС КИТАБ елми китаб олмаса да, сөһбәт елми мәсәләләрдән ҝедәндә олдугҹа дәгигдир. Ҝәлин елмин ики саһәсини — метеоролоҝија вә ҝенетиканы нәзәрдән кечирәк.\nМЕТЕОРОЛОҜИЈА. ЈАҒЫШЫН ӘМӘЛӘ ҜӘЛМӘСИ\nМүгәддәс Китабда дејилир: «[Аллаһ] су дамлаларыны јухары галдырыр, онлар Онун думанындан јағыша чеврилирләр. Сонра булудлар јағышы јерә төкүр» (Әјјуб 36:27, 28).\nБу ајәдә су дөвранынын үч мәрһәләси тәсвир олунуб. Ҝүнәш енержисинин јараданы олан Аллаһ 1) бухарланма јолу илә «су дамлаларыны јухары галдырыр». Сонра 2) конденсасија (сујун бухар һалдан бәрк һала кечмәси) васитәсилә бу су бухары булудлар әмәлә ҝәтирир, булудлар исә сују јағыш вә саир 3) јағынтылар һалында јерә төкүр. Һәтта бу ҝүн алимләр јағышын әмәлә ҝәлмә просесини тәфәррүаты илә дәрк едә билмир. Буна ҝөрә дә Мүгәддәс Китабда јазылмыш нөвбәти суал там јеринә дүшүр: «Булудларын неҹә јајылдығыны... ким дәрк едә биләр?» (Әјјуб 36:29). Јарадан үчүнсә бу сирр апајдындыр. Мәһз бу сәбәбдән јухарыдакы ајәни јазан пејғәмбәр јағышын әмәлә ҝәлмәси илә бағлы тәфсилатлары тәсвир едә билиб. Диггәт јетирин ки, бу ајә инсанлар су дөвраныны елми фактларла сүбут етмәздән әсрләр әввәл гәләмә алыныб.\nҜЕНЕТИКА. ИНСАН ЕМБРИОНУНУН ИНКИШАФЫ\nМүгәддәс Китабы јазан инсанлардан бири олан Давуд пејғәмбәр Аллаһа хитабән демишди: «Ҝөзләрин рүшејмими ҝөрмүшдү... Бәдәнимин бүтүн һиссәләри... Сәнин китабында јазылмышды» (Зәбур 139:16). Давуд бу ајәдә рүшејмин, јәни ембрионун «јазылмыш плана» әсасланан инкишаф просеси барәдә сөз ачмышды. О, бу планы мәҹази мәнада «китаб» адландырмышды. Бурада ән мараглы мәгам ондан ибарәтдир ки, бу сөзләр 3000 ил бундан әввәл јазылыб.\nДавуд бу ајәни јазандан јалныз әсрләр сонра, ХЫХ әсрин орталарында австријалы ботаник Грегор Мендел ҝенетика ганунларыны тәсис етмишди. Алимләрин инсан ҝеномунун, јәни организмин инкишафы үчүн зәрури олан ҝенетик мәлуматын охунмасы истигамәтиндә апардыглары тәдгигатлар јалныз 2003-ҹү илин апрел ајында баша чатмышды. Алимләр ҝенетик коду сыра илә дүзүлмүш һәрфләрдән вә сөзләрдән ибарәт лүғәтә бәнзәдир. Бу сөзләрдән ҝенетик мәлумат тәшкил олунуб. Рүшејм бу мәлумата әсасән инкишаф едир, бејин, үрәк, ағ ҹијәр, әлләр вә ајаглар кими органлар јараныр. Алимләрин ҝенома вердији «һәјат китабы» ады там јеринә дүшүр. Ҝөрәсән, Давуд пејғәмбәр бу ҹүр дәгиг мәлуматы һарадан билирди? О јазмышды: «Јеһованын руһу мәни дилләндирди, Онун кәламы дилимдә иди» * (2 Ишмуил 23:2).\nҜәләҹәк барәдә дәгиг мәлумат верир\nҺАНСЫ дөвләтин нә вахт, неҹә вә нә дәрәҹәдә јүксәләҹәјини вә ја сүгута уғрајаҹағыны әввәлҹәдән демәк чох чәтиндир, һәтта, демәк олар, мүмкүн дејил. Анҹаг Мүгәддәс Китабда о дөврүн ән гүдрәтли дөвләтләринин мәһви әввәлҹәдән тәфәррүаты илә тәсвир олунмушду. Ҝәлин ики нүмунәјә бахаг.\nБАБИЛИН СҮГУТУ ВӘ ХАРАБАЛЫҒА ЧЕВРИЛМӘСИ\nБабил вахтилә дүнјанын ән бөјүк шәһәри олуб. О, әсрләр боју Өн Асијаны тәсири алтында сахлајан бөјүк империјанын мәркәзи иди. Анҹаг Аллаһ Әшија пејғәмбәр васитәсилә бу гүдрәтли дөвләтин Куруш адлы сәркәрдә тәрәфиндән зәбт едиләҹәјини вә әбәдилик хараба галаҹағыны бу һадисәләр баш вермәздән тәхминән 200 ил әввәл билдирмишди (Әшија 13:17—20; 44:27, 28; 45:1, 2). Тәбии ки, һәр шеј јазылдығы кими олду.\nЕрамыздан әввәл 539-ҹу илин октјабр ајында Бөјүк Куруш бир ҝеҹәнин ичиндә Бабили мәғлуб етди. Вахт кечдикҹә Бабилин әтрафындакы әразини суваран су каналлары бахымсыз галдығы үчүн гуруду. Тарихи сәнәдләрдән мәлум олур ки, Бабилин јерләшдији әрази ерамызын 200-ҹү илиндә сәһралыг олуб. О дөврдән бу јана һәмин әрази харабалыг олараг галыр. Ҝөрүндүјү кими, Мүгәддәс Китабда јазылан «ора бомбош галаҹаг» сөзләри јеринә јетмишдир (Әрәмја 50:13).\nӘшија пејғәмбәр бу ҹүр тарихи факты һадисә һәлә баш вермәмиш һарадан өјрәнә биләрди? Мүгәддәс Китабда јазылыб ки, Әшија пејғәмбәр вәһјдә Бабилә гаршы һөкм хәбәри алмышды (Әшија 13:1).\nНЕЈНӘВА СУСУЗ СӘҺРАЈА ЧЕВРИЛӘҸӘК\nМемарлыг әсәрләри илә мәшһур олан Нејнәва Ашшур империјасынын пајтахты олуб. Шәһәрин ҝениш күчәләри, бағлары, мәбәд вә сарајлары дилләр әзбәри иди. Амма Сәфәнја пејғәмбәр јазмышды ки, Аллаһ бу мөһтәшәм шәһәри «сусуз бир сәһраја чевирәҹәк» (Сәфәнја 2:13—15).\nНејнәва б. е. ә ВЫЫ әсрдә Бабиллә Маданын бирләшмиш ордусу тәрәфиндән зәбт едилди. Бир елми әсәрдә бу шәһәрин мәғлубијјәтдән сонра «2500 ил јохлуға гәрг олдуғу» дејилир. Бу сәбәбдән бир мүддәт инсанлар тарихдә Нејнәва адлы шәһәрин олдуғуна шүбһә едирдиләр. Анҹаг ХЫХ әсрин орталарында археологлар Нејнәванын дағынтыларыны тапмышдылар. Бу ҝүн һәмин дағынтылар гулдурлар тәрәфиндән тар-мар едилир. Үмумдүнја ирси мүдафиә фонду бу барәдә өз нараһатчылығыны билдирәрәк демишди: «Белә ҝетсә, Нејнәвадан галан дағынтылар әбәдилик јоха чыхаҹаг».\nСәфәнја Нејнәванын ҝәләҹәји барәдә мәлуматы һарадан алмышды? Сәфәнја 1:1 ајәсиндә јазылыб: «Сәфәнјаја Јеһованын сөзү назил олду».\nМүгәддәс Китаб һәјатын ән ваҹиб суалларына ҹаваб верир\nМҮГӘДДӘС КИТАБ һәјатын ән ваҹиб суалларына инандырыҹы ҹаваб верир. Ҝәлин бир нечә нүмунәјә бахаг.\nНӘЈӘ ҜӨРӘ ДҮНЈАДА БУ ГӘДӘР ПИСЛИК ВӘ ӘЗАБ-ӘЗИЈЈӘТ ВАР?\nМүгәддәс Китабда пислијин вә әзаб-әзијјәтин сәбәби әтрафлы шәкилдә изаһ олунур. Мисал үчүн орада дејилир:\n«Инсанын инсана ағалыг етмәси инсанын зәрәринә олуб» (Ваиз 8:9).\nИнсанлар корландыглары вә рәһбәрлик етмәјә габил олмадыглары үчүн онларын идарәчилик системи ҝөрүнмәмиш әзаблара сәбәб олур.\n«Һамысынын габағына вахт вә тәсадүф чыхыр» (Ваиз 9:11).\nҜөзләнилмәз һадисәләр, мәсәлән, ҹидди хәстәлик, бәдбәхт һадисә вә тәбии фәлакәт истәнилән јердә, истәнилән саатда вә истәнилән инсанын башына ҝәлә биләр.\n«Ҝүнаһ бир адам васитәсилә, өлүм дә ҝүнаһ васитәсилә дүнјаја ҝирди» (Ромалылара 5:12).\nЈарадан илк киши илә гадыны камил вә әбәди јашамаг үчүн јаратмышды. Бу ону сүбут едир ки, Аллаһ онларын өлмәјини истәмирди. Улу валидејнләримиз Јараданын итаәтиндән чыханда ҝүнаһ «дүнјаја ҝирди».\nМүгәддәс Китабда јалныз әзабларын сәбәби изаһ олунмур. Бу Китаб һәмчинин инсанлара ишыглы ҝәләҹәјә үмид верир. Орада дејилир ки, Аллаһ инсанларын «ҝөзләриндән бүтүн јашлары силәҹәк. Артыг өлүм олмајаҹаг. Нә дәрд, нә фәрјад, нә дә ағры олмајаҹаг» (Вәһј 21:3, 4).\nӨЛӘНДӘН СОНРА ИНСАН ҺАРА ҜЕДИР?\nМүгәддәс Китабда гејд олунур ки, инсан өләндән сонра тамамилә шүурсуз вә фәалијјәтсиз вәзијјәтдә олур. Ваиз 9:5 ајәси белә дејир: «Дириләр өләҹәкләрини билир, лакин өлүләр һеч нә билмир». Өләндә инсанын «дүшүнҹәләри... јох олур» (Зәбур 146:4). Јәни бејнин вә бүтүн һиссијјат органларынын фәалијјәти дајаныр. Буна ҝөрә дә инсан өләндә һеч нә һисс етмир, нә һәрәкәт едә, нә дә дүшүнә билир.\nЛакин Мүгәддәс Китаб јалныз бу һәгигәти ачмыр, о, һәмчинин инсанлара ҝөзәл үмид верир. Орада вәд олунур ки, өлүм јухусунда олан инсанлар бир ҝүн дириләҹәк (Һушә 13:14; Јәһја 11:11—14).\nҺӘЈАТЫН МӘНАСЫ НӘДӘДИР?\nМүгәддәс Китаба әсасән, илк киши илә гадыны, јәни Адәмлә Һәвваны Аллаһ јарадыб (Јарадылыш 1:27). Бу сәбәбдән орада «Адәм Аллаһын оғлу» адланыр (Лука 3:38). Аллаһ Адәми чох ҝөзәл бир мәгсәдлә јаратмышды, о, Јараданы илә, јәни она һәјат верән Атасы илә сых достлуг гурмалы иди. Аллаһ она хошбәхт, мәналы һәјат сүрмәк вә әбәди јашамаг имканы вермишди. Буна ҝөрә дә һәр бир инсанын Аллаһа еһтијаҹы вар, һәр кәсин дахилиндә Онун һаггында елм алмаг истәји јатыр. Мүгәддәс Китабын бир ајәси бунунла бағлы белә дејир: «Аллаһа еһтијаҹы олдуғуну дәрк едәнләр хошбәхтдир» (Мәтта 5:3).\nМүгәддәс Китабда јазылыб: «Аллаһын сөзүнү ешидиб она әмәл едәнләр хошбәхтдирләр!» (Лука 11:28). Бу илаһи Китаб бизә јалныз Аллаһ һаггында елм вермир, һәмчинин мәналы, хошбәхт һәјат сүрмәјә көмәк едир вә ҝәләҹәјә үмид верир.\nҜәлин Китабыны бизә назил едән Јараданымыза јахынлашаг\nМИЛЈОНЛАРЛА инсан јухарыдакы дәлилләри арашдырандан сонра Мүгәддәс Китабын садәҹә гәдимдән галма әдәби әсәр олмадығыны дәрк едибләр. Онлар әмин олублар ки, бу китаб Аллаһдан назил олуб вә Јарадан онун васитәсилә бәндәләринә мүраҹиәт едир. Бу Китабын сәһифәләриндән Аллаһ-Таала бәшәријјәтә вә шәхсән сизә сәсләниб һәр биримизи Ону танымаға, Онунла дост олмаға дәвәт едир. Мүгәддәс Китаб бизи әмин едир: «Аллаһа јахынлашын, О да сизә јахынлашаҹаг» (Јагуб 4:8).\nМүгәддәс Китабы охумагла әвәзсиз бир немәтә саһиб ола биләрик. Мисал үчүн ади китабы охујанда биз јазычынын дүшүнҹә тәрзини дујуруг. Мүгәддәс Китаб да өз Мүәллифинин, Аллаһ-Тааланын фикирләрини вә һиссләрини әкс етдирир. Тәсәввүр едирсиниз, бу нә демәкдир?! Биз Уҹа Халигимизи јахындан таныја биләрик! Мүгәддәс Китабда һәмчинин нөвбәти ваҹиб фикирләр ачыгланыр:\nАллаһын ады, илаһи сифәтләри.\nБәшәријјәтлә бағлы нијјәти.\nАллаһла дост олмағын јоллары.\nБу мөвзуда әтрафлы мәлумат алмаг истәјирсинизсә, Јеһованын Шаһидләринә мүраҹиәт едә биләрсиниз. Онлар сизин үчүн пулсуз Мүгәддәс Китаб дәрсләри тәшкил едә биләрләр. Бу дәрсләр сизә Мүгәддәс Китабы назил едән Јеһова Аллаһа јахынлашмаға көмәк едәҹәк.\nБу мәгаләдә Мүгәддәс Китабын Аллаһдан назил олдуғуну сүбут едән бир нечә дәлили нәзәрдән кечирдик. Әлавә мәлуматы Јеһованын Шаһидләри тәрәфиндән дәрҹ олунан «Мүгәддәс Китаб тәлимләри» китабынын 2-ҹи фәслиндән тапа биләрсиниз. Китабы jw.org/аз сајтындан да охумаг мүмкүндүр. Һәмчинин бу коду скан етмәк олар.\nБу сајтда «Мүгәддәс Китабын мүәллифи кимдир?» адлы видеоја да баха биләрсиниз.\nНӘШРЛӘР > ВИДЕО > МҮГӘДДӘС КИТАБ бөлмәсинә дахил олун.\n^ абз. 10 Мүгәддәс Китаба әсасән, Јеһова Аллаһын адыдыр (Зәбур 83:18).\nМүгәддәс Китаб елмә зиддир?\nМүгәддәс Китабда елми сәһвләр вар?\nАллаһдан ҝәлән пејғәмбәрликләрин һамысы ҝәләҹәклә бағлыдыр? Һәмишә јох.\nМүгәддәс Китабы өјрәнмәк нәјә ҝөрә ваҹибдир?\nМүгәддәс Китаб милјонларла инсана һәјатын ән ваҹиб суалларына ҹаваб тапмагда көмәк едиб. Бәс сиз суалларыныза ҹаваб тапмаг истәјирсиниз?\n№ 3, 2017 | Мүгәддәс Китабын мүәллифи кимдир?\nОЈАНЫН! № 3, 2017 | Мүгәддәс Китабын мүәллифи кимдир?


Q=4	C=2	SS=1	LS=0	PS=0	DC=0	LC=0	SD=0	BS=5	G0=127	G1=106	G2=51	DLID=az_RU	BODY=Аллаһын Падшаһлығынын дүшмәнләринин көкүнү кәсир | Аллаһын Падшаһлығы\nАрмаҝеддон мүһарибәсинә ҝәтириб чыхараҹаг һадисәләр\n1, 2. а) Падшаһымызын 1914-ҹү илдән бәри идарә етдијини нә сүбут едир? б) Бу фәсилдә нәји арашдыраҹағыг?\nАЛЛАҺЫН Падшаһлығынын дүшмәнләри арасында ҝөрдүјү ишләри нәзәрдән кечирмәк иманымызы мөһкәмләндирир (Зәб. 110:2). Падшаһымыз һазырлыг руһу тәзаһүр етдирән тәблиғчиләрдән ибарәт ордуну бир араја топлајыб. О, өз давамчыларыны руһани вә әхлаги ҹәһәтдән тәмизләјәрәк сафлашдырыб. Падшаһлығын дүшмәнләринин бизи парчаламаг ҹәһдләринә бахмајараг, үмумдүнја гардашлығымыз арасында һәлә дә бирлик һөкм сүрүр. Падшаһлығын нәзәрдән кечирдијимиз бу вә диҝәр наилијјәтләри Падшаһымызын 1914-ҹү илдән етибарән дүшмәнләри арасында һөкмранлыг етдијинә данылмаз бир сүбутдур.\n2 Падшаһлыг јахын ҝәләҹәкдә даһа мөһтәшәм ишләри һәјата кечирәҹәк. О, ҝәләндә бүтүн дүшмәнләрини «әзиб јох едәҹәк» (Мәт. 6:10; Дән. 2:44). Анҹаг бундан габаг диҝәр әламәтдар һадисәләр баш вермәлидир. Онлар һансылардыр? Бу суалы Мүгәддәс Китабын бәзи пејғәмбәрликләри ҹавабландырыр. Ҝәлин бу пејғәмбәрликләрдән бәзиләрини нәзәрдән кечирәк вә ҝөрәк бизи гаршыда нәләр ҝөзләјир.\nГәфил мәһв ҝәлмәмишдән габаг нәләр олаҹаг?\n3. Биз илк нөвбәдә һансы һадисәнин баш верәҹәјини ҝөзләјирик?\n3 Сүлһүн бәјан едилмәси. Салоникилиләрә јаздығы мәктубунда һәвари Булус бизим ҝөзләдијимиз илк һадисәни тәсвир етмишди. (1 Салоникилиләрә 5:2, 3 ајәләрини охујун.) Бу мәктубда о, Бөјүк Бабилә һүҹумла башлајаҹаг Јеһованын ҝүнүнү хатырладыр (Вәһј 17:5). Анҹаг Јеһованын ҝүнү башламаздан әввәл милләтләр «сүлһ вә тәһлүкәсизлик» дејә бәјан едәҹәкләр. Ола билсин, бу бәјанат бир вә ја бир нечә дәфә сәсләнсин. Бәс бу ишдә дини лидерләрин дә әли олаҹагмы? Онлар да дүнјанын бир һиссәси олдуглары үчүн милләтләрә гошулараг: «Сүлһ!» — дејәҹәкләр (Әрм. 6:14; 23:16, 17; Вәһј 17:1, 2). Сүлһ вә тәһлүкәсизлик бәјанаты Јеһованын ҝүнүнүн башламаг үзрә олдуғуна бир ишарә олаҹаг. Аллаһын Падшаһлығынын дүшмәнләри «һеч ҹүрә хилас ола билмәјәҹәкләр».\n4. Булусун сүлһ вә тәһлүкәсизликлә бағлы пејғәмбәрлијинин маһијјәтини баша дүшмәк бизә һансы фајданы ҝәтирир?\n4 Бу пејғәмбәрлијин маһијјәтини баша дүшмәк бизә һансы фајданы ҝәтирир? Булус гејд етмишди: «Сиз исә зүлмәтдә дејилсиниз ки, ҝүн ишығы оғруну јахаладығы кими, һәмин о ҝүн дә сизи гәфил јахаласын» (1 Салон. 5:3, 4). Бир чох инсанлардан фәргли олараг, биз һадисәләрин һансы истигамәтдә ҹәрәјан етдијини анлајырыг. Бәс сүлһ вә тәһлүкәсизлик барәдәки бу пејғәмбәрлик неҹә јеринә јетәҹәк? Биздән ҝөзләмәк вә онун неҹә јеринә јетәҹәјинә тамаша етмәк тәләб олунур. Буна ҝөрә дә ҝәлин «ојаг галыб ајыг олаг» (1 Салон. 5:6; Сәф. 3:8).\nБөјүк мүсибәт башлајыр\n5. «Бөјүк мүсибәт»ин илк мәрһәләси нә олаҹаг?\n5 Динләрә һүҹум. Булус јазыр: «Инсанлар “сүлһ вә тәһлүкәсизлик” дејәндә... гәфил мәһвә уғрајаҹаглар». Илдырым чахандан дәрһал сонра ҝөј ҝурулдадығы кими, «сүлһ вә тәһлүкәсизлик» бәјанатындан дәрһал сонра да гәфил мәһв ҝәләҹәк. Бәс нә мәһв олаҹаг? Биринҹи, фаһишә кими танынан јалан динин дүнја империјасы «Бөјүк Бабил» мәһв едиләҹәк (Вәһј 17:5, 6, 15). Христианлыг да дахил олмагла, бүтүн јалан дини тәшкилатларын мәһви «бөјүк мүсибәт»ин илк мәрһәләси олаҹаг (Мәт. 24:21; 2 Салон. 2:8). Чохлары үчүн бу һадисә тамамилә ҝөзләнилмәз олаҹаг. Нәјә ҝөрә? Чүнки фаһишә һәмин вахта гәдәр өзүнү мәликә һесаб едәҹәк вә дејәҹәк: «Мән... һеч вахт... дәрд билмәјәҹәјәм». Лакин о, бирдән-бирә баша дүшәҹәк ки, сән демә, јанылырмыш. О, чох тез бир заманда, санки, «бир ҝүн ичиндә» мәһв едиләҹәк (Вәһј 18:7, 8).\n6. «Бөјүк Бабил»ә һүҹум едән ким вә ја нә олаҹаг?\n6 «Бөјүк Бабил»ә онбујнузлу «вәһши һејван» һүҹум едәҹәк. «Вәһј» китабыны арашдырдыгда белә нәтиҹәјә ҝәлмәк олур ки, «вәһши һејван» Бирләшмиш Милләтләр Тәшкилатыны (БМТ), «он бујнуз» исә һәмин «ал гырмызы рәнҝли вәһши һејван»ы дәстәкләјән бүтүн һазыркы сијаси гүввәләри тәмсил едир (Вәһј 17:3, 5, 11, 12). Һүҹум нә дәрәҹәдә виранедиҹи олаҹаг? БМТ-јә дахил олан милләтләр фаһишәнин вар-дөвләтини тар-мар едәҹәк, ону мәһв едәҹәк, сонда исә «јандырыб күлә чевирәҹәк». (Вәһј 17:16 ајәсини охујун.) *\n7. Исанын Мәтта 24:21, 22 ајәләриндәки сөзләри биринҹи әсрдә неҹә јеринә јетди вә ҝәләҹәкдә неҹә јеринә јетәҹәк?\n7 Ҝүнләр гысалдылаҹаг. Падшаһымыз бизә бөјүк мүсибәт заманы нәләрин баш верәҹәјини ачыглајыб. Иса демишди: «Сечилмишләрә ҝөрә о ҝүнләр гысалдылаҹаг». (Мәтта 24:21, 22 ајәләрини охујун.) Исанын бу сөзләри кичик мигјасда ерамызын 66-ҹы илиндә, Јеһова Аллаһ Рома гошунларынын Јерусәлимә һүҹумуну гысалдан заман јеринә јетди (Марк 13:20). Бунун сајәсиндә Јерусәлимдә вә Јәһудијјәдә јашајан Исанын давамчыларынын хилас олмасы үчүн имкан јаранды. Бәс гаршыдан ҝәлән бөјүк мүсибәт заманы ҝениш мигјасда нәләр баш верәҹәк? Јеһова Падшаһымыз васитәсилә Бирләшмиш Милләтләр Тәшкилатынын динләрин үзәринә һүҹумуну гысалдаҹаг ки, јалан динләрлә бәрабәр һәгиги дин дә мәһв олмасын. Беләҹә, бүтүн јалан дини тәшкилатлар мәһв олаҹаг вә јалныз һәгиги дин галаҹаг (Зәб. 96:5). Инди исә ҝәлин ҝөрәк бөјүк мүсибәтин илк мәрһәләсиндән сонра һансы һадисәләр баш верәҹәк.\nАрмаҝеддондан әввәл баш верәҹәк һадисәләр\n8, 9. Чох еһтимал ки, Иса һансы фөвгәлтәбии һадисәләрдән данышырды вә инсанлар ҝөрдүкләринә неҹә мүнасибәт ҝөстәрәҹәкләр?\n8 Исанын сон ҝүнләрлә бағлы пејғәмбәрлијиндән ҝөрүндүјү кими, Армаҝеддон мүһарибәсиндән габаг бир нечә әламәтдар һадисә баш верәҹәк. Биринҹи нәзәрдән кечирәҹәјимиз илк ики һадисә Мәттанын, Маркын вә Луканын јаздығы мүждәләрдә хатырланыр. (Мәтта 24:29—31 ајәләрини охујун; Марк 13:23—27; Лука 21:25—28.)\n9 Ҝөјдән әламәтләр. Иса пејғәмбәрлик етмишди: «Ҝүнәш зүлмәтә гәрг олаҹаг, ај ишыг сачмајаҹаг, улдузлар ҝөјдән дүшәҹәк». Шүбһәсиз, һәмин вахт инсанлар дини лидерләрә артыг ишыг мәнбәји кими бахмајаҹаг вә онлара үз тутмајаҹаглар. Бәс Исанын сөзләринә ҝөрә ҝөјдә һәрфи мәнада да фөвгәлтәбии һадисәләр олаҹагды? Чох еһтимал ки, олаҹагды (Әшј. 13:9—11; Јуил 2:1, 30, 31). Инсанлар ҝөрдүкләринә неҹә мүнасибәт ҝөстәрәҹәкләр? Онлар «әзаб чәкәҹәк»ләр, чүнки чыхыш јолу тапмајаҹаглар (Лука 21:25; Сәф. 1:17). Бәли, падшаһдан тутмуш гула кими, Аллаһын Падшаһлығынын бүтүн дүшмәнләри «горхудан вә... ҝәләҹәк һадисәләри ҝөзләмәкдән һушуну итирәҹәк» вә ҝизләнмәк үчүн јер ахтараҹаг. Анҹаг онлар Падшаһымызын гәзәбиндән хилас олмаг үчүн һеч јердә ҝизләнә билмәјәҹәкләр (Лука 21:26; 23:30; Вәһј 6:15—17).\n10. Иса һансы һөкмү елан едәҹәк вә буна Аллаһын Падшаһлығынын тәрәфдарлары вә дүшмәнләри неҹә мүнасибәт ҝөстәрәҹәкләр?\n10 Һөкмүн елан олунмасы. Сонра Аллаһын Падшаһлығынын бүтүн дүшмәнләри әзаб-әзијјәтләрини артыран һадисәнин шаһиди олмаг мәҹбуријјәтиндә галаҹаглар. Иса дејир: «Инсан Оғлунун гүдрәтлә, ҹалал ичиндә булудларын үзәриндә ҝәлдијини ҝөрәҹәкләр» (Марк 13:26). Ҝүҹүнү бу ҹүр фөвгәлтәбии нүмајиш етдирмәси Исанын һөкм чыхармаг үчүн ҝәлдијинә әламәт олаҹаг. Иса бу һагда тәфәррүатлы мәлуматы сон ҝүнләрлә бағлы һәмин пејғәмбәрликдә — гојунлар вә кечиләр мәсәлиндә верир. (Мәтта 25:31—33, 46 ајәләрини охујун.) Аллаһын Падшаһлығынын садиг тәрәфдарлары «гојун»лар адланаҹаглар вә гуртулушларынын јахын олдугларыны анладыглары үчүн башларыны дикәлдәҹәкләр (Лука 21:28). Падшаһлығын дүшмәнләри исә «кечи»ләрин сырасына дахил олаҹаг вә әбәдилик мәһв едиләҹәкләрини баша дүшәрәк башларына дөјәҹәкләр (Мәт. 24:30; Вәһј 1:7).\n11. Гаршыдан ҝәлән һадисәләри нәзәрдән кечирәркән нәји јадда сахламалыјыг?\n11 Иса бүтүн халглар үзәриндә һөкмүнү бәјан етдикдән сонра, Армаҝеддон мүһарибәси башламаздан өнҹә бәзи әламәтдар һадисәләр баш верәҹәк (Мәт. 25:32). Биз онлардан икисини — Јәҹуҹун һүҹумуну вә мәсһ олунмушларын бир араја јығылмасыны арашдыраҹағыг. Бу һадисәләри нәзәрдән кечирән заман јадда сахламалыјыг ки, Аллаһын Кәламында онларын нә вахт баш верәҹәји дәгиг дејилмир. Әслиндә, ҝөрүнүр, бу ики һадисә мүәјјән вахт әрзиндә кәсишәҹәк.\n12. Шејтан Падшаһлыға неҹә һүҹум едәҹәк?\n12 Аллаһын халгына һүҹум. Мәҹуҹ өлкәсиндән олан Јәҹуҹ мәсһ олунмушларын јер үзүндәки галығына вә башга гојунлара һүҹум едәҹәк. (Һизгијал 38:2, 11 ајәләрини охујун.) Шејтанын Аллаһын гурулмуш Падшаһлығына бу һүҹуму ҝөјдән јерә атыландан бәри мәсһ олунмушлара гаршы апардығы мүһарибәдә сонунҹу һүҹум олаҹаг (Вәһј 12:7—9, 17). Хүсусилә, мәсһ олунмушлар бәрпа олунмуш јығынҹаглара јығыландан бәри Шејтан онларын руһани фираванлығыны мәһв етмәјә чалышыр, анҹаг о, буна мүвәффәг олмајаҹаг (Мәт. 13:30). Бүтүн јалан дини тәшкилатлар мәһв оландан сонра вә Аллаһын халгы диварсыз, дарвазасыз вә ҹәфтәсиз јашајырмыш кими ҝөрүнәндә Шејтан буну әла фүрсәт биләҹәк. О, пис гүввәләри тәшвиг едәҹәк ки, Падшаһлығы дәстәкләјән кәсләрә һүҹум етсин.\n13. Јеһова халгы наминә неҹә һәрәкәтә кечәҹәк?\n13 Нәләрин баш верәҹәјини тәсвир едән Һизгијал пејғәмбәр Јәҹуҹлә бағлы белә дејир: «Сән өз јериндән, узаг шималдан ҝәләҹәксән, јанында да чохлу халглардан атлара сүвар олмуш гошун-ләшкәр, бөјүк бир издиһам. Өлкәни бүрүјән булудлар кими, [халгымын]... үстүнә һүҹум чәкәҹәксән» (Һизг. 38:15, 16). Гаршысыалынмаз кими ҝөрүнән бу һүҹума Јеһова неҹә ҹаваб верәҹәк? О бәјан едир: «Мән гәзәбдән алышыб-јанаҹағам... Бүтүн дағларымда Јәҹуҹун үстүнә ҝетмәјә гылынҹ чағыраҹағам» (Һизг. 38:18, 21; Зәкәријјә 2:8 ајәсини охујун). Јеһова јер үзүндә јашајан хидмәтчиләри наминә һәрәкәтә кечәҹәк. Бу, Армаҝеддон мүһарибәси олаҹаг.\n14, 15. Шејтанын һүҹумлары башлајандан сонра даһа һансы һадисә баш верәҹәк?\n14 Јеһованын Өз халгыны Армаҝеддон мүһарибәси заманы неҹә мүдафиә едәҹәјини арашдырмаздан габаг диҝәр бир әламәтдар һадисәјә нәзәр салаг. Бу, Шејтанын Аллаһын халгына һүҹумунун башламасы илә Јеһованын Армаҝеддон мүһарибәсиндә мүдахилә етмәсинин башламасы арасындакы мүәјјән бир вахт кәсијиндә олаҹаг. 11-ҹи абзасда гејд олундуғу кими, бу икинҹи һадисә мәсһ олунмушларын јер үзүндәки галығынын бир араја јығылмасыдыр.\n15 Мәсһ олунмушларын јығылмасы. Мәтта вә Марк Исанын Армаҝеддон мүһарибәси башламаздан әввәл баш верәҹәк һадисәләрлә бағлы дедикләрини гәләмә аларкән онун сечилмишләрлә, јәни мәсһ олунмуш мәсиһчиләрлә бағлы сөзләрини дә дахил етмишләр. (7-ҹи абзаса бахын.) Иса Мәсиһ өзү һаггында Падшаһ кими данышараг пејғәмбәрлик етмишди: «О, мәләкләри ҝөндәрәҹәк вә онлар дүнјанын дөрд тәрәфиндән, јерин уҹундан ҝөјүн уҹунадәк Онун сечдикләрини јығаҹаг» (Марк 13:27; Мәт. 24:31). Бурада Иса һансы јығым ишиндән данышырды? Иса бөјүк мүсибәт башламаздан әввәл баш верәҹәк мәсһ олунмушларын галығынын сон мөһүрләнмәсини нәзәрдә тутмурду (Вәһј 7:1—3). О, бөјүк мүсибәт заманы баш верәҹәк һадисәдән данышырды. Беләҹә, ҝөрүнүр, Шејтан Аллаһын халгына һүҹум етмәјә башлајандан сонра јер үзүндә олан мәсһ олунмушлар ҝөјә галдырылаҹаглар.\n16. Дирилән мәсһ олунмушларын Армаҝеддон мүһарибәсиндә һансы пајлары олаҹаг?\n16 Мәсһ олунмушларын галығынын јығылмасы нөвбәти һадисә илә — Армаҝеддонла неҹә әлагәлидир? Бу јығымын нә вахт баш вердијини нәзәрә аланда белә бир нәтиҹәјә ҝәлмәк олар ки, Аллаһын Армаҝеддон мүһарибәси башлајанда мәсһ олунмушларын һамысы артыг ҝөјдә олаҹаглар. Мәсиһин 144 000 һакимијјәт шәрики ҝөјдә онунла бирҝә Аллаһын Падшаһлығынын дүшмәнләрини «дәмир чомагла» мәһв етмәк сәлаһијјәти алаҹаг (Вәһј 2:26, 27). Сонра ҝөјләр һәјатына дирилдилән мәсһ олунмушлар гүдрәтли мәләкләрлә бирҝә Аллаһын халгына јахынлашмагда олан бөјүк бир дүшмән ордусу илә дөјүшә чыхан Ҹәнҝавәр-Падшаһ Мәсиһин ардынҹа ҝедәҹәкләр (Һизг. 38:15). Бу шиддәтли тоггушма Армаҝеддон мүһарибәсинин башланғыҹы олаҹаг (Вәһј 16:16).\nБөјүк мүсибәтин мөһтәшәм сону\nАрмаҝеддон мүһарибәси башлајыр!\n17. Армаҝеддонда «кечи»ләрлә нә баш верәҹәк?\n17 Һөкмүн иҹра едилмәси. Армаҝеддон мүһарибәси бөјүк мүсибәтин сону олаҹаг. Һәмин вахт Иса даһа бир иши һәјата кечирәҹәк. О, бүтүн халгларын Һакими олмагла јанашы, халглара, јәни әввәлләр «кечи»ләрә аид етдији бүтүн инсанлара чыхарылан һөкмүн Иҹрачысы олаҹаг (Мәт. 25:32, 33). Падшаһымыз «узун, ити бир гылынҹ» илә халглары вураҹаг. Бәли, кечи синфинә дахил оланларын һамысы, падшаһдан тутмуш гула кими, «әбәдилик мәһв едиләҹәкләр» (Вәһј 19:15, 18; Мәт. 25:46).\n18. а) Исанын «гојун»лара аид етдији кәсләри нә ҝөзләјир? б) Мәсиһин сон гәләбәси неҹә олаҹаг?\n18 Исанын «гојун»лара аид етдији кәсләр үчүн һәр шеј бир анын ичиндә дәјишәҹәк! «Бөјүк... издиһам», јәни илк бахышдан мүдафиәсиз ҝөрүнән «гојун»лар Шејтанын «кечи»ләрдән ибарәт бөјүк ордусу тәрәфиндән тапдаланмаг әвәзинә, дүшмәнин һүҹумундан вә «бөјүк мүсибәтдән» сағ чыхаҹаг (Вәһј 7:9, 14). Иса гәләбә чалдыгдан вә Аллаһын Падшаһлығына гаршы дүшмәнчилик едән бүтүн инсанлары јер үзәриндән силдикдән сонра Шејтаны вә онун ҹин мәләкләрини дибсиз үммана атаҹаг. Онлар орада өлүмҹүл, фәалијјәтсиз вәзијјәтдә мин ил галаҹаглар. (Вәһј 6:2; 20:1—3 ајәләрини охујун.)\nӨзүмүзү неҹә һазырлаја биләрик?\n19, 20. Әшија 26:20 вә 30:21ајәләриндәки ибрәт дәрсини неҹә тәтбиг едә биләрик ?\n19 Биз өзүмүзү бүтүн дүнјаны сарсыдаҹаг һадисәләрә неҹә һазырлаја биләрик? Бир нечә ил бундан әввәл «Ҝөзәтчи гүлләси» журналында дејилмишди: «Хилас итаәткарлыгдан асылы олаҹаг». Нәјә ҝөрә? Ҹавабы Јеһованын гәдим Бабилдә әсирликдә олан јәһудиләрә вердији хәбәрдарлыгда тапмаг олар. Јеһова габагҹадан Бабилин зәбт олунаҹағыны демишди. Бәс Аллаһын халгы һәмин һадисәјә неҹә һазырлашмалы иди? Јеһова демишди: «Еј халгым, ичәри отагларыныза ҝирин, арханызҹа гапылары бағлајын. Гәзәб кечәнәҹән, гыса мүддәтә ҝизләнин» (Әшј. 26:20). Диггәт јетирин ки, бу ајәдә «ҝирин», «бағлајын», «ҝизләнин» фелләринин һамысы әмр шәклиндәдир вә конкрет ҝөстәришләрдән ибарәтдир. Бу ҝөстәришләрә гулаг асан јәһудиләр өз евләриндә галдылар вә күчәдә ишғалчыларла гаршылашмадылар. Беләликлә, онларын хиласы Јеһованын ҝөстәришләринә итаәт етмәкдән асылы иди *.\n20 Өзүмүзә һансы ибрәт дәрсини ҝөтүрә биләрик? Аллаһын гәдим хидмәтчиләри кими, бизим дә ҝәләҹәкдә баш верәҹәк һадисәләр заманы сағ галмағымыз Јеһованын ҝөстәришләринә итаәт етмәјимиздән асылы олаҹаг (Әшј. 30:21). Бу ҝөстәришләри биз јығынҹаг васитәсилә алырыг. Буна ҝөрә дә алдығымыз бүтүн ҝөстәришләрә үрәкдән итаәт етмәји өјрәнмәлијик (1 Јәһ. 5:3). Әҝәр инди бу ҹүр даврансаг, ҝәләҹәкдә даһа ҹанла-башла итаәткарлыг ҝөстәрәҹәјик вә Атамыз Јеһованын вә Падшаһымыз Исанын мүдафиәсини газанаҹағыг (Сәф. 2:3). Бу мүдафиә бизә Аллаһын Падшаһлығынын өз дүшмәнләрини тамамилә мәһв едәҹәјинин шаһиди олмаг имканы верәҹәк. Бу, һәгигәтән дә, унудулмаз бир һадисә олаҹаг!\n^ абз. 6 Мәнтиглидир ки, «Бөјүк Бабил»ин мәһви бүтүн диндар инсанларын күтләви гырғынына јох, дини тәшкилатларын мәһвинә ишарә едир. Демәли, Бабилин кечмиш үзвләринин әксәријјәти бу мәһвдән гачаҹаг вә ән азындан, Зәкәријјә 13:4—6 ајәләриндә ҝөрүндүјү кими, заһирән диндән узаг дурмаға чалышаҹаглар.\n^ абз. 19 Әлавә мәлумат үчүн «Әшијанын пејғәмбәрлији — бүтүн бәшәријјәт үчүн ишыг» китабынын I ҹилдинин 282 вә 283-ҹү сәһифәләринә бахын.\nБу нәшрдә мүзакирә етдијимиз Аллаһын Падшаһлығынын һансы наилијјәтләри иманынызы хүсусилә мөһкәмләндирди?\nГаршыда бизи һансы һадисәләр ҝөзләјир?\nАрмаҝеддон мүһарибәси заманы вә ондан әввәл Падшаһымыз бизи неҹә мүдафиә едәҹәк?\nӨзүмүзү ҝәләҹәк һадисәләрә неҹә һазырлаја биләрик?\nЈАХЫН ҜӘЛӘҸӘКДӘ БАШ ВЕРӘҸӘК ҺАДИСӘЛӘР\nПадшаһлыг дүшмәнләрини мәһв етмәк үчүн ҝәлмәздән өнҹә бәзи мүһүм һадисәләр баш верәҹәк. Аллаһын Кәламында гаршыда бизи ҝөзләјән һадисәләрдән данышылыр.\n(2-ҹи абзаса бахын.)\nГЕЈРИ-МҮӘЈЈӘН ВАХТ КӘСИЈИНИН БАШЛАНҒЫҸЫ\nБөјүк мүсибәт әрәфәсиндә\nСүлһ вә тәһлүкәсизлијин бәјан едилмәси\n(1 Салон. 5:2, 3)\n(3 вә 4-ҹү абзаслара бахын.)\nМәсһ олунмушларын галығынын сонунҹу мөһүрләнмәси\n(15-ҹи абзаса бахын.)\nБөјүк мүсибәтин башланғыҹы\n(5 вә 6-ҹы абзаслара бахын.)\nҺүҹум вахтынын гысалдылмасы\n(Мәт. 24:21, 22)\n(7-ҹи абзаса бахын.)\n(9-ҹу абзаса бахын.)\nГојунлара вә кечиләрә кәсилән һөкмүн бәјан едилмәси\n(10-ҹу абзаса бахын.)\nМәҹуҹ дијарындан олан Јәҹуҹун һүҹуму\n(Һизг. 38:2, 11, 15)\n(12—14 абзаслара бахын.)\nМәсһ олунмушларын галығынын ҝөјә јығылмасы\nБөјүк мүсибәтин сону\nЈеһова бүтүн садиг тәбәәләрини горумасы үчүн Падшаһ ҝөндәрир\n(13 вә 16—18 абзаслара бахын.)\n(Мәт. 25:46; Вәһј 16:16)\n(16 вә 17-ҹи абзаслара бахын.)\nГуртулуш вадиси нәдир вә Јеһова Өз хидмәтчиләрини орада неҹә мүдафиә едир?\nҺизгијал китабында ады чәкилән Мәҹуҹ өлкәсиндән олан Јәҹуҹ кимдир?\nХизгија, Јешаја, Микеја вә Јерусәлимин башчылары јахшы чобан олдугларыны неҹә сүбут етдиләр? Башчылар бу ҝүн кимләри тәмсил едир?


Q=19	C=6	SS=1	LS=15	PS=0	DC=1	LC=0	SD=0	BS=4	G0=44	G1=42	G2=34	DLID=az_RU	BODY= Һансы үстүнлүјә ҝөрә Аллаһ - таала Һәзрәт Сүлејмана (әлејһиссалам) һөкумәт вә әзәмәтли мүлк әта етмишдир? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa1056\tArxiv kodu 10104\nҺәзрәт Сүлејманын (әлејһиссалам) һекајәтиндә Аллаһ-таала бујрур ки, биз она елә бир мүлк әта етдик ки, һеч кимә елә бир мүлк вермәмишдик. Аллаһ-таала һансыса хүсуси бир сәбәбә ҝөрә белә бир әзәмәтли мүлк вә һөкумәти диҝәр пејғәмбәрләрә јох, јалныз Сүлејмана (әлејһиссалам) әта етмишдир?\nИлаһи пејғәмбәрләрин ҝөндәрилмәсиндән һәдәф дүзҝүн јашајыш вә хошбәхтлик јолуну, илаһи ҝөстәришләри инсанлара чатдырмагдыр. Амма бәзи дини мәсәләләр вар ки, о ҹүмләдән, игтисади ислам ганунлары, ҹиһад вә с... һаким гүдрәт олмадан оналары иҹра етмәк мүмкүн дејил. Белә олан һалда әҝәр ҹәмијјәтин идарә едәнләри пејғәмбәрләрин ҝөстәришләринә табе олмасалар, пејғәмбәрләрин өзләринә ваҹибдир ки, илаһи ганунлары иҹра етмәк үчүн вар гүввәләри илә гүдрәт әлә ҝәтирмәк јолунда чалышсынлар. Һәмчинин, әҝәр пејғәмбәрләр дөвләт башында олмаларына бахмајараг, Аллаһ-таалаја пәрәстишлә мәшғул омасалар вә илаһи горхулары олмаса диҝәр һакимләрә һөҹҹәт тамам олмаз вә иддиа едәрдиләр ки, биз өз хәталарымызда ҝүнаһсызыг, чүнки, һәр ким бизим кими јүксәк вәзифәдә олсајды, өзүнү итирәр, иманы әлдән верәр вә зүлмә әл атарды.\nБашга тәрәфдән, һакимләр дә башга инсанлар кими илаһи хитабларын гаршысында гәрар тутмушлар. Онлара да өз мәгамларына мүнасиб ади инсанлар кими нүмунәви шәхсијјәтләр лазымдыр ки, онлара бахыб, өз сәһвләри вә хәталарыны дүзәлдә билсинләр. Буна ҝөрә дә Һәзрәт Сүлејман (әлејһиссалам), Талут (әлејһиссалам), Ислам Пејғәмбәри (сәлләллаһу әләјһи вә алиһи вә сәлләм) кими илаһи пејғәмбәрләрә һакимијјәт вермәклә пејғәмбәрләрин ҝөндәрилмәсинин әсас һәдәфләри ачыгланыр јәни, әмәли тәблиғдә вә инсанларын Аллаһ-таалаја тәрәф дәвәтиндә пејғәмбәрләр һеч бир манеә илә гаршылашмасынлар.\nАмма суал бурдадыр ки, бүтүн пејғәмбәрләрин арасында нәјә ҝөрә Сүлејман пејғәмбәрә (әлејһиссалам) белә бир хүсуси һөкумәт вә мәгам верилмишдир? Бу суалын ҹавабында мүхтәлиф ҹаваблар вермәк олар. Амма бу мәгамда бир нечә мүһүм мәсәләјә ишарә едирик:\n1.Һәр бир пејғәмбәр өз зәманәсиндә өзүнүн һагг олдуғуну сүбут етмәк үчүн елә бир мөҹүзә ҝөстәрмәлидир ки, тарих боју һеч ким ону ҝөстәрә билмәсин. Бу сәбәбдән о заманын шәраитинә ујғун олараг Аллаһ-таала Һәзрәт Сүлејмана (әлејһиссалам) елә бир һөкумәт вермишдир ки, тарих боју һеч кимә гисмәт олмамышдыр;\n2. Хүсуси әһәмијјәтә малик бир һакимијјәтин Һәзрәт Сүлејмана (әлејһиссалам) әта олунмасы әслиндә онун өзүнүн дуасынын нәтиҹәси иди вә һәр һансы бир пејғәмбәр белә бир һаҹәт диләсәјди, Аллаһ-таала она белә бир һакимијјәти әта едәрди.\n3. Һәзрәт Сүлејманын (әлејһиссалам) заманында шејтанлар вә шәр гүввәләр гејри тәбии олараг јер үзүндә фитнә-фәсад төрәтмәклә мәшғул олдугларына ҝөрә Һәзрәт Сүлејман (әлејһиссалам) истәјир ки, гејри-ади гүдрәтлә вә онларын өзләринин ҹинсиндән олан мәхлугатлар васитәси илә онлара гаршы мүбаризә апарсын вә һәтта һејванларын дилини билмәклә дә олса, онлара галиб ҝәлиб ҹинләрә һөкм версин вә күләјин истигамәти ихтијарында олсун вә с.. Бүтүн бунларын һамысы тарихдә мисли олмајан бир һөкумәтин Сүлејман пејғәмбәрин (әлејһиссалам) ихтијарында олмасына сәбәб олур.\n4. Һәзрәт Сүлејманын (әлејһиссалам) мүлк вә гүдрәти она верилмиш илаһи мөҹүзәләрдән бири иди.\n5. Ислам Пејғәмбәри (сәлләллаһу әләјһи вә алиһи вә сәлләм) мәгам вә гүдрәт даирәси бүтүн пејғәмбәрләрин гүдрәт вә әзәмәтиндән үстүн олуб.\nБу суала ҹаваб вермәздән әввәл мүгәддимә үнваны илә бу мөвзу илә әлагәдар диҝәр бир суалын ҹавабыны вермәк лазымдыр. О суал да будур ки, һамымыз билирик ки, Аллаһ-таала тәрәфиндән пејғәмбәрләрин ҝөндәрилмәсини сәбәб вә һәдәфи һидајәт олунмагдан өтрү лазым олан илаһи кәлам вә сөзләри инсанлара чатдырмаг, онлары төвһидә (Аллаһын јеҝанәлијинә) дәвәт етмәкдир. Белә олан һалда нәјә ҝөрә һәр бир пејғәмбәрин өзүнә мәхсус ганун, шәхсијјәт, мүлк, гүдрәт вә мөҹүзәси олмалы вә ән әсасы нәјә ҝөрә онлара һакимијјәт вә гүдрәт лазымдыр?\nҸавабында демәк олар ки, бәзи ишләрин вә дини мәсәләләләрин чохунун иҹрасы гүдрәт вә һакимијјәт олмадан һәјата кечирмәк мүмкүн дејилдир. Мәсәлән, ҹиһад вә малијјат вә с... кими ишләр бу гәбилдәндир. Әҝәр һакимләр пејғәмбәрләрин дәвәтләринә мәһәл гојмасалар, онларын еһтирамыны ҝөзләмәсәләр вә дин мәсәләләрин иҹрасында сәһләнкарлаг етсәләр, онларын өзләринә ваҹибдир ки, һакимијјәти өз әлләринә алсынлар вә илаһи һәдәфләрини јер үзүндә иҹра етмәкдән өтрү вар гүввәләриндән истифадә етсинләр.\nИкинҹи, Аллаһ-таала тәрәфиндән пејғәмбәрләрә верилән мүлк вә гүдрәт кафирләрин гүдрәтдә олан вахт бәһанәләрини кәсмәкдән өтрүдүр. Чүнки, белә олан һалда онлар сонрадан иддиа едә билмәзләр ки, һәр кәс онларын јериндә олсајды бу гәдәр гүдрәт вә мүлк олан јердә шејтан вәсвәсәләринә ујар вә бунунла да алданыб ҝүнаһ вә зүлм батлаглығында боғулардылар.\nҮчүнҹү, пејғәмбәрләрин тәблиғаты тәкҹә ади инсанлардан өтрү јох, бүтүн сәрвәтлиләр вә дөвләтлиләрә дә аиддир. Падшаһлар вә һакимләр дә өз јашајышларында нүмунәви вә адил рәһбәрләрә еһтијаҹлыдырлар ки, бунунла да ҹәмијјәтдә өз һкамијјәтләринин иҹрасында онлары өзләринә өрнәк гәрар версинләр вә дүзҝүн јолдан азмасынлар. Бу сәбәбдән бәзи пејғәмбәрләр өз рисаләтләрини һакимијјәтдә олмагла кечирмиш, гүдрәт вә мүлк саһиби олмушлар. Бунунла да онлар һәм өз зәманәләри вә һәм дә ҝәләҹәк нәсилләр үчүн нүмунә олублар.\nБәс, Аллаһ-таала Һәзрәт Сүлејмана (әлејһиссалам), Талута (әлејһиссалам) вә Ислам Пејғәмбәринә (сәлләллаһу әләјһи вә алиһи вә сәлләм) һакимијјәт вермиш вә бунунла да башгаларыны онларын дүзҝүн јолларына бахыб нүмунә ҝөтүрмәләри үчүн шәраит һазырламышдыр ки, инсан һансы мәгамда олмасына бахмајараг илаһи ирадә сајәсиндә гәрар тутсун вә зәиф варлыг олмасы илә јанашы онун варлығы Аллаһ-тааланын фәзл вә мәрһәмәтинә бағлансын. Бу мәсәлә, Гуранда Һәзрәти Сүлејманын (әлејһиссалам) һекајәтиндә она мүлк верилмәси, дуалары вә дүнјадан ҝетмәси әһвалатларында тамамилә ачыгланмыш вә вурғуланмышдыр.\nИнди дә суалын әсл гисмәтинә, јәни, нәјә ҝөрә белә бир әзәмәтли һакимијјәт вә мүлкүн мәһз Һәзрәт Сүлејмана (әлејһиссалам) верилмәсинә ҹаваб вермәк олар:\n1.Әҝәр әзәмәтли бир һакимијјәтин вә мүлкүн пејғәмбәрләрдән биринә верилмәси илә Аллаһ-тааланын һәдәфи һәјата кечирсә, онда белә бир мүлк вә һакимијјәтин Аллаһ-таала тәрәфиндән тәзәдән диҝәр бир пејғәмбәрә ејни илә верилмәси тәкрар олар вә мәнтигсиз ҝөрүнәр.\n2. Һәзрәт Сүлејман пејғәмбәрә (әлејһиссалам) верилмиш мүлк вә гүдрәт онун өзүнүн васитәси илә Аллаһ-тааладан истәнилдикдән сонра верилмишдир. Дуа васитәси илә Һәзрәт Сүлејман (әлејһиссалам) Аллаһдан истәмишдир: “Илаһи! Мәнә елә бир мүлк вә һакимијјәт вер ки, мәндән әввәл вә сонра һеч кимә верилмәмиш олсун”. Демәли, Сүлејман пејғәмбәрин (әлејһиссалам) белә бир мүнһәсир һакимијјәт вә мүлкүнүн олмасыны әввәлҹәдән онун өзүнүн дуаларында ахтармаг лазымдыр.\n3. Илаһи пејғәмбәрләр һеч вахт Аллаһ-тааладан сырф өзләри үчүн бир шеј истәмәзләр, әксинә, бүтүн истәкләри өз мәмуријјәтләрини јеринә јетирмәк јолунда, инсанларын Аллаһ јолуна һидајәт олунмалары јолунда олар. Амма бәзән өз мәмуријјәтләри јолунда бәзи шејтани вә шәр гүввәләрлә, кафирләрлә вә чохлу чәтинликләрлә үзләширләр. Белә бир әсас чәтинликләрдән бири дә Һәзрәт Сүлејманын (әлејһиссалам) јолунда гәрар тутмушдур. Ислам Пејғәмбәриндән (сәлләллаһу әләјһи вә алиһи вә сәлләм) рәвајәт нәгл олунур ки, “Сүлејман пејғәмбәр (әлејһиссалам) зәманәсиндә шејтанларын төрәтдикләри фитнә-фәсада гәләбә чалмагдан өтрү Аллаһ-тааладан белә бир мүлк вә һакимијјәт истәмишдир.” Дүшмәнләрин фитнә-фәсадларынын гаршысыны алмагдан өтрү онларын өзләринин гүдрәти сәвијјәсиндә бир гүдрәтдән вә планлардан истифадә етмәк лазымдыр. Әлбәттә, бу гүдрәт дүшмәнин гүдрәтиндән дәфәләрлә үстүн олмалыдыр ки, она зәрбә вурмаг мүмкүн олсун вә мөминләрин етигадына вә шәриәтә зәрәр ҝәлмәсин.\nБеләликлә, јухарыдакы рәвајәти вә Бәгәрә сурәсинин 102-ҹи ајәсини нәзәрә алмагла белә бир нәтиҹәјә ҝәлмәк олар ки, Һәзрәт Сүлејманын (әлејһиссалам) зәманәсиндә шејтан вә шәр гүввәләрин мәхсус јолла инсанларын вә һејванларын руһијјәләринә сеһр вә ҹаду кими әмәлләрлә нүфузу даһа чох јајылыбмыш вә бунунла да онлары өзләринә табе едирмишләр. Бу ҹәһәтдән Һәзрәт Сүлејманын (әлејһиссалам) бүтүн бу гүввәләрлә мүбаризә апармасындан өтрү онларын өзләринә галиб ҝәләҹәк елә гүдрәти олмалы иди ки, онларын һамысына галиб ҝәлә билсин.\nБелә гүдрәтин шәртләриндән бири дә будур ки, Һәзрәт Сүлејман (әлејһиссалам) һејванларын дилини билмәли, гәрибә вә гејби елмләрә јијәләнмәли, ҹинләри әсир кими әлә ҝәтирмәкдән өтрү мәхсус дуалары билмәли вә саир бу кими гүдрәтләрлә һакимијјәтдә там шәкилдә галиб вә гүдрәт саһиби олмалы иди.\n4. Һәзрәт Сүлејманын (әлејһиссалам) Аллаһ дәрҝаһында истәдији дуадан башга бир мәнаны да дәрк етмәк олар. О да Аллаһ-тааладан мөҹүзә истәмәкдир. Һәр бир пејғәмбәрин өз пејғәмбәрлијини исбат етмәкдән өтрү башгаларынын дәвәтләринин мүгабилиндә Аллаһ-таала тәрәфиндән өзүнәмәхсус үстүнлүјү вә мөҹүзәси олмалыдыр. Диҝәр тәрәфдән һәр бир пејғәмбәрин мөҹүзәси өз зәманәсинин елмләринә вә шәраитинә ујғун олмалыдыр.\nСуалын ҹавабынын үчүнҹү гисминдә ачыгланды ки, Һәзрәт Сүлејман пејғәмбәрин (әлејһиссалам) дөврүндә инсанларын гејби елмләрә тәләби даһа чох олубмуш. Хүсуси мәгама вә гүдрәтә чатмагдан өтрү һәмин елмләрдән гејри-шәри јолла истифадә едирләрмиш. Бу һалда Һәзрәт Сүлејманын (әлејһиссалам) мөҹүзәси белә шәраитдә даһа чох гүдрәтли олмалы вә инсанларын јолларыны азмасынын гаршысыны алмагда сон дәлил кими истифадә олунмалы иди. Она ҝөрә дә Һәзрәт Сүлејман (әлејһиссалам) Аллаһ-тааладан мүнһәсир бир һакимијјәт истәјир вә Аллаһ да онун ҹавабында она елә бир гүдрәт верир ки, бүтүн гүдрәтләрә галиб ҝәлмәклә јанашы һәм дә мөҹүзә сајылырды. Белә ки, күләји онун ихтијарында гојур, ҹинләри онун әсири гәрар верир вә һејванларын дилләрини она өјрәдир.\n5. Ислам Пејғәмбәриндән (сәлләллаһу әләјһи вә алиһи вә сәлләм) чатмыш чохлу сајда рәвајәтләрдә нәгл олунур ки, Һәзрәт бујурур: “Анд олсун Аллаһа ки, бизә Сүлејман пејғәмбәрә (әлејһиссалам) әта олунан, она вә диҝәр пејғәмбәрләрә верилмәјәнләр верилмишдир.”\nБу ҹәһәтдән демәк олар ки, Ислам Пејғәмбәри (сәлләллаһу әләјһи вә алиһи вә сәлләм) Һәзрәт Сүлејманын (әлејһиссалам) бәһрәләндији гүдрәт вә мүлкдән даһа чох бәһрәләнмиш вә даһа чох гүдрәтә малик олмушдур.\nСонда ону да гејд етмәк лазымдыр ки, Һәзрәт Сүлејманын (әлејһиссалам) әһвалатына даир вә ја гүдрәтинин мәншәји вә о гүдрәтдән истифадәдә ади инсанлар арасында бәзи хүрафи мөвзулар јајылмышдыр. Она ҝөрә дә Һәзрәт Сүлејма пејғәмбәрин (әлејһиссалам) һөкумәти, гүдрәти вә һәјаты һаггында даһа дәгиг мәлумат алмагдан өтрү мөтәбәр тарихи вә дини әдәбијјтлара мүраҹиәт етмәк вә мөвзуну дәгигләшдирмәк лазымдыр.\nИстифадә олунмуш әдбијјатлар;\nӘл-Бухари Мәһәммәд ибн Исмајыл, Сәһиһ Бухари, Дарул-фикр нәшијјаты, Бејрут;\nГумми Әбил-Һәсән Әли ибн Ибраһим, тәфсир Гумми, Дарул-китаб нәшријјаты, Гум, он дөрдүнҹү чап, 1367-ҹи ҝүнәш или;\nМәкарим Ширази, тәфсир Нүмунә, Дарул-китабил-исламијјә нәшријјаты, ијирми үчүнҹү чап;\nӘлламә Мәҹлиси Мәһәммәд Тәги, Биһарул-Әнвар, Дарул-кутубул-исламијјә, Мәрви чапы, 1361-ҹи ҝүнәш или;\n Мәкарим Ширази, Насир, тәфсир Нүмунә, ҹ.19; сәһ.279.\n «(Сүлeјмaн дуa eдиб) дeди: "Еј Рəббим! Мəни бaғышлa вə мəнə eлə бир мүлк (сəлтəнəт) вeр ки, мəндəн сoнрa (o ҹүрəсинə) һeч кəс нaил oлa билмəсин.” (Сад сурәси, 35)\n Әл-Бухари,Мәһәммәд ибн Исмајыл, Сәһиһ-Бухары, ҹ.2; сәһ.61\n “(Јəһудилəр) Сүлeјмaнын сəлтəнəтинə (шaһлығынa) дaир шeјтaнлaрын oxудуглaрынa (сeһр китaблaрa) ујдулaр. Сүлeјмaн (бу китaблaрa ујмaдығы үчүн) кaфир oлмaды, лaкин шeјтaнлaр (билдиклəри) сeһри вə Бaбилдə Һaрут вə Мaрут aдлы ики мəлəјə нaзил oлaнлaры xaлгa өјрəдəрəк кaфир oлдулaр. Һaлбуки (o ики мəлəк): "Биз (Аллaһ тəрəфиндəн ҝөндəрилмиш) имтaһaныг (сынaғыг), сəн ҝəл кaфир oлмa!" - дeмəмиш һeч кəсə сeһр өјрəтмирдилəр. (Бунунлa бeлə јəһудилəр) јeнə дə əр-aрвaд aрaсынa нифaг сaлaн ишлəри oнлaрдaн өјрəнирдилəр. Лaкин oнлaр (сeһрбaзлaр) Аллaһын изни oлмaдaн һeч кəсə зəрəр вeрə билмəзлəр.” ( Бәгәрә сурәси, 102)\n Гумми, Әбул-Һәсән, Әли ибн Ибраһим, Тәфсир Гуми, ҹ.2; сәһ.236.\n Әлламә Мәҹлиси, Биһарул-Әнвар, ҹ.14; сәһ.86.\n: فی قصة سلیمان(علیه السلام) و مجریات حیاته نجد أن الله تعالى قد وهبه حکومةً و ملکاً لم یعطه لأحد من العالمین، فهل هناک من علة خاصة فی عدم إعطاء الأنبیاء مثل هذا العطاء؟\n6041 Qədim kəlam 2007/01/22\n: به دلیل چه امتیازی خداوند به حضرت سلیمان(ع) مُلک و حکومت بی‌مانند عطا فرمود؟ آیا حکومت او از حکومت امام زمان(عج) وسیع‌تر و قدرتمند‌تر است؟\n32503 Qədim kəlam 2013/01/16\n: Kelebihan apakah yang dimiliki oleh Nabi Sulaiman As sehingga Allah Swt menganugerahkan kerajaan, pemerintahan dan kekuasaan kepadanya?\n32056 Qədim kəlam 2009/06/03\nTujuan asli dari pengangkatan dan pengutusan para nabi-nabi (anbiya) Ilahi adalah untuk menyampaikan kalamullah kepada masyarakat dan mengajarkan metode kehidupan yang benar kepada mereka.Akan tetapi, ...\n: Apakah Kelebihan yang dimiliki oleh Nabi Sulaiman a.s sehingga Allah SWT menganugerahkan kerajaan, pemerintahan dan kekuasaan kepadanya?\n14504 Qədim kəlam 2011/07/21\nTujuan asal daripada pengangkatan dan pengutusan para nabi-nabi (anbiya) Ilahi adalah untuk menyampaikan kalamullah kepada masyarakat dan mengajar tatacara kehidupan yang benar kepada mereka.Akan tetapi, ...\n: خدا وند متعال نے کس خصوصیت کی بناپر حضرت سلیمان کو ملک و حکومت عطا کی ؟\n9601 Qədim kəlam 2009/02/04\nانبیائے الهی کی بعثت کا اصلی مقصد لوگوں تک خدا کے کلام کو پهنچانا اور انهیں صحیح زندگی کا طریقه سکھانا هے- لیکن بعض دینی مسائل، جیسے: مالی قوانین، جهاد اور ... حکمرانی کی قدرت کے بغیر ، عملی صورت نھیں ...\n5851 Qədim kəlam\n4322 Qədim kəlam\n4531 İslam fəlsəfəsi\n3918 Əhkam və hüquq fəlsəfəsi\n8371 Əməli əxlaq\n5895 تاريخ بزرگان\n3737 Nizamlar hüquq və əhkam\n5544 Qəza namazları və icarərəyə verilmiş namaz\n119874 Nizamlar hüquq və əhkam\n71100 Nizamlar hüquq və əhkam\n54955 Nizamlar hüquq və əhkam\n52257 Nizamlar hüquq və əhkam\n26095 Nizamlar hüquq və əhkam\n25202 Təzə kəlam


Q=14	C=7	SS=3	LS=3	PS=7	DC=0	LC=0	SD=0	BS=1	G0=25	G1=17	G2=9	DLID=az_RU	BODY=2 Ишмуил 10 | Онлајн Мүгәддәс Китаб | Јени дүнја тәрҹүмәси\n2 Ишмуил 10:1—19\nӘмун вә Арам үзәриндә гәләбә (1—19)\n10 Әмуниләрин+ падшаһы өлдү, онун јеринә оғлу Һанун тахта чыхды.+ 2 Давуд деди: «Наһаш вахтикән мәнә јахшылыг еләмишди. Инди ҝәрәк мән дә онун оғлу Һануна јахшылыг едим». Давуд Һануна башсағлығы вермәк үчүн бир нечә хидмәтчисини онун јанына ҝөндәрди. Лакин Давудун адамлары әмуниләрин мәмләкәтинә ҝәләндә 3 әмуниләрин әмирләри өз ағалары Һануна дедиләр: «Елә билирсән ки, Давуд сәнин атана һөрмәт еләдији үчүн башсағлығы ҝөндәриб? Давуд хидмәтчиләрини ҹасуслуг етмәк, шәһәри ҝөздән кечириб јыхмаг үчүн ҝөндәриб». 4 Һанун Давудун адамларынын саггалынын бир тәрәфини гырхды,+ палтарларыны гуршагдан ашағы кәсиб ҝери ҝөндәрди. 5 Буну Давуда хәбәр вердиләр. Давуд онлары гаршыламаға адам ҝөндәрди, чүнки онлар чох биабырчы һалда идиләр. Падшаһ онлара деди: «Саггалыныз узанана гәдәр Әриһада+ галын, сонра ҝәләрсиниз». 6 Әмуниләр Давуду гәзәбләндирдикләрини анладылар. Онлар Бејт-Рәһуб+ вә Собаһ+ арамиләриндән 20 000 пијада дөјүшчүнү, Мәкаһ+ падшаһыны 1000 адамы илә вә Иштубдан 12 000 адамы муздла тутдулар.+ 7 Бу хәбәр Давуда чатанда о, Јуабы, бүтүн ордуну вә иҝидләри даваја ҝөндәрди.+ 8 Әмуниләр чыхыб шәһәр дарвазасынын ағзында дүзүлдүләр. Собаһ вә Рәһуб арамиләри Иштуб вә Мәкаһдан ҝәләнләрлә бирҝә ајрыҹа дүзәнликдә дурмушдулар. 9 Јуаб һүҹум гүввәләринин габагдан вә архадан онун үстүнә ҝәлдијини ҝөрәндә Исраилин сечмә гошунларыны ајырыб арамиләрә гаршы дүздү.+ 10 О, ордунун галан һиссәсини гардашы Абшаја+ тапшырды. Онлар әмуниләрә+ гаршы дүзүлмәли идиләр. 11 Јуаб гардашына деди: «Әҝәр арамиләр мәни үстәләсәләр, сән мәнә көмәјә ҝәләрсән, әҝәр әмуниләр сәни үстәләсәләр, мән сәнә көмәјә ҝәләрәм. 12 Биз халгымыз вә Аллаһымызын шәһәрләри наминә мәтин, ҹәсур олмалыјыг.+ Јеһова да неҹә мәсләһәт биләрсә, елә едәр».+ 13 Јуаб гошуну илә арамиләрин үстүнә һүҹума кечди. Онлар онун өнүндән гачдылар.+ 14 Әмуниләр арамиләрин гачдығыны ҝөрәндә Абшајын габағындан ҝери чәкилиб шәһәрә ҝирдиләр. Јуаб әмуниләрлә дөјүшдән сонра Јерусәлимә гајытды. 15 Исраил тәрәфиндән басылан арамиләр јенидән бир јерә топлашдылар.+ 16 Һәдадзәр+ адам ҝөндәриб чај* бөлҝәсиндәки+ арамиләри чағырды. Онлар Һәдадзәрин орду башчысы Шобагын башчылығы алтында Һелама ҝәлдиләр. 17 Буну Давуда хәбәр вердиләр. О, дәрһал бүтүн Исраили топлады, Иорданы кечиб Һелама ҝәлди. Арамиләр Давуда гаршы дүзүлүб онунла дөјүшдүләр.+ 18 Анҹаг арамиләр Исраилин габағындан гачдылар. Давуд арамиләрин 700 арабачысыны вә 40 000 сүварисини гырды, онларын орду башчысы Шобагы вуруб өлдүрдү.+ 19 Һәдадзәрин табелијиндә олан падшаһлар Исраилә мәғлуб олдугларыны ҝөрәндә Исраиллә сүлһ бағлајыб она табе олдулар.+ Арамиләр бир даһа ҹүрәт едиб әмуниләрә көмәјә ҝәлмәдиләр.\n2 Ишмуил 10


Q=4	C=2	SS=4	LS=0	PS=0	DC=0	LC=0	SD=0	BS=1	G0=32	G1=16	G2=5	DLID=az_RU	BODY=Nur-az.com - Бу шәкил сизә нәји хатырладыр?\nБу шәкил сизә нәји хатырладыр?\n(Гарабағы вә Гүдсү унуданлара)\nБу шәкилә диггәтлә бахын. Никол Пашинјаны ҝөрүрсүнүзмү? Билирсинизми һардадыр? “Ҹәһәннәмдәдир” демәјин! Чүнки ҹәһәннәмдә дејил. Ҹәннәтмәкан билдијимиз Шушададыр. Бәли, Пашинјан ҝәлиб Шушаја. Шушада президент сечкиләри андичмәсиндә иштирак етмәк үчүн. Биләрәкдән “президент сечкиләри” сөзүнү дырнагарасында јазмадым. Дедим бәлкә виҹданыныз ојана. Белә дә ки, ҝүја дырнагарасында јазсам нә олаҹаг ки? Адамлар бизи дырнаг арасындакы чирк дә һесаб етмирләр.\nДүздүр, дејәҹәксиниз ки, мәҝәр Пашинјан биринҹи дәфәдир ки, Шушаја ҝедир? Кечән ил дә Шушанын ишғалы ҝүнү “вуруб” јаллы ҝедирди. Биз нә едирик? Аловлу чыхышлар едирик ки, Пашинјан ҝәләндә ону вураҹағыг вә с. Вә и.а.\nСиз дејирсиниз ки, Пашинјан Шушаны Бакы-Сумгајыт јолуна дөндәриб, мән ондан бетәрини дејимми? Пашинјан Шушаны өзүнүнкү сајыр.\nБу дәфә дә онун ҝәлишијлә бағлы билирсиниз нејләмишик? Һеч нә. Садәҹә сәрһәддә тәлимләри ҝүҹләндирмишик. Мән дә бабат ҝүлдүм.\nБу шәкил сизә һеч нәји хатырлатмады? Мәнә “Фәрјад” филмини хатырлатды. Орда да бир-бир әразиләр ишғал едилир, ермәни дығалары далданаҹаға ҝириб орда јејиб-ичирләр. Ејнијлә бу шәкилдәки кими. Бәли-бәли, дүз дединиз, бу шәкилдәки кими јох. Чүнки “Фәрјад” филминдә конјак вуруб донуз әти јејиб мүсәлманлары гыранлар јерин дибинә ҝирирдиләр вә ҝизләнирдиләр. Инди исә Шушада, коронавирусу нәзәрә алмадан, ачыг һавада јејиб ичирләр, јерә ҝирән исә биз олуруг.\nОну едәнләр елә Пашинјанын дәдә-бабасы иди дә. Пашинјан онда бығлары тәзә ҝөјәрән бир ҝәдә иди. “Фәрјад” филминә бахыб фәрјад чәкән әразиләримизин ишғалына севинирди.\nБиздә исә нә гәдәр ки, “ермәниләр сәнҝәрдә әјилә-әјилә ҝәзир” дејән Елман кими, Ашура илә мүбаризә апаран Фазилаб кими зилләт вәкилләри олаҹаг, Шушаја Пашинјан чох ҝәлиб –ҝедәҹәкдир.\nБахын, Азәрбајҹанда бәјәнмәдијиниз диндарлар һәр заман “Гарабағы вә Гүдсү унутма” дејир. Онлары бәјәнмирсиз, амма онлар ән ҝөзәл шәкилдә Гарабағы дүнјаја танытдырыр. Әлбәттә бу диндарлар Фазилаб кими ФЕТӨ төрәмәләри дејил, шиәләрдир, Фазилабын бәјәнмәдији шиәләр. Онлар билир ки, Гүдс ҝүнү Ислам ҝүнүдүр. Гүдсү бүтүн дүнја мүдафиә едир, шиә диндарлар да Гүдс илә бирликдә Гарабағын да адыны һалландырыр ки, Гүдс тәблиғ олундугҹа Гарабағ да тәблиғ олунсун.\nБу дәфә исә Пашинјанын Шушаны бир даһа јадымыза салмасы илә Гүдс ҝүнү үст-үстә дүшүб. Бир даһа хатырлајырыг ки, Гарабағы вә Гүдсү унутмамалыјыг.


Q=9	C=0	SS=0	LS=6	PS=3	DC=0	LC=0	SD=0	BS=1	G0=24	G1=18	G2=5	DLID=az_RU	BODY=Зиндан ҝөзәтчиси Булус вә Силадан Мәсиһ һагда һәгигәти өјрәнир | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Валенсија Вјетнам Галисија дили Данимарка Индонезија Исвеч Испанија жест дили Италија жест дили Кирибати Конго Куба жест дили Литва Македонија Мексика жест дили Мјанма Ниас Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ашағы алман баса (Камерун) баск батак (каро) батак (тоба) бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве едо ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндебеле ндебеле (Зимбабве) ндонга нзема нјанека нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын рус руторо санго сапотек (Лачигуири) свати себуан сена сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили сунда тагалог таи тамил тандрој тараски татар тви телугу тетела тзелтал тив тотонак тохолабал тсва тсонга тумбука түрк умбунду уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чокве чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб өзбәк\nЗиндан ҝөзәтчиси Мәсиһә иман ҝәтирир\nФилиппидә ичинә ҹин ҝирмиш бир гуллугчу гыз јашајыр. Ҹин бу гыздан ҝәләҹәји демәк үчүн истифадә едир. Бу гыз ҝәләҹәји демәклә ағаларына чохлу пул газандырыр. Булусла Сила Филиппијә ҝәләндә бу гыз ҝүнләрлә онларын далынҹа дүшүб гышгырыр: «Бунлар Аллаһ-Тааланын гулларыдыр». Ахырда Булус ҹинә дејир: «Иса Мәсиһин ады илә әмр едирәм, гыздан чых!» Елә о андаҹа ҹин гыздан чыхыр.\nГызын ағалары баша дүшәндә ки, даһа гызын һесабына пул газана билмәјәҹәкләр, чох гәзәбләнирләр. Онлар Булусла Силаны мүлки мәмурларын јанына ҝәтириб дејирләр: «Бу адамлар гануну позур вә шәһәр ҹамаатыны нараһат едирләр!» Мәмурлар Булусла Силаны дөјүб, зиндана атмаға гәрар верирләр. Ҝөзәтчи онлары зинданын ән гаранлыг һиссәсинә апарыб гандаллајыр.\nБулусла Сила Јеһоваја һәмд нәғмәләри охујурлар. Диҝәр мәһбуслар да буну ешидирләр. Бирдән ҝеҹә јарысы ҝүҹлү зәлзәлә баш верир, зинданын бүнөврәси титрәјир. Зинданын гапылары тајбатај ачылыр. Бүтүн дустагларын зәнҹирләри вә гандаллары ачылыб дүшүр. Ҝөзәтчи зинданын дахили бөлмәсинә гачыр вә гапыларын ачыг олдуғуну ҝөрүр. Һәмин ан о дүшүнүр ки, мәһбуслар гачыб. Она ҝөрә дә гылынҹыны чыхарыб өзүнү өлдүрмәк истәјир.\nБу ан Булус она сәсләнир: «Өзүнә гыјма! Һамымыз бурадајыг!» Ҝөзәтчи ичәри гачыб Булусла Силанын габағында диз чөкүр. О, онлардан сорушур: «Хилас олмаг үчүн нә етмәлијәм?» Онлар ҝөзәтчијә дејирләр: «Сән вә евиндәкиләр Исаја иман ҝәтирмәлисиниз». Сонра Булусла Сила онлара Јеһованын сөзләрини өјрәдирләр. Ҝөзәтчи вә евиндәкиләр вәфтиз олур.\n«Сизи тутаҹаглар, тәгиб едәҹәкләр, синагоглара верәҹәкләр, зинданлара атаҹаглар, мәним адыма ҝөрә сизи падшаһларын вә валиләрин өнүнә ҝәтирәҹәкләр. Бунун сајәсиндә сиз шәһадәт верәҹәксиниз» (Лука 21:12, 13)\nСуаллар: Булусла Сила нәјә ҝөрә зиндана атылыр? Зиндан ҝөзәтчиси һәгигәти неҹә өјрәнир?\nҺәвариләрин ишләри 16:16—34\nХош хәбәр јајылыр


Q=5	C=4	SS=1	LS=1	PS=0	DC=2	LC=0	SD=0	BS=3	G0=83	G1=75	G2=47	DLID=az_RU	BODY=Инди Аллаһын халгысыныз | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Арҝентина жест дили Бразилија жест дили Вјетнам Данимарка Индонезија Исвеч Колумбија жест дили Конго Литва Маврики креолу Македонија Малта Мексика жест дили Непал Нидерланд Норвеч Сејшел креолу Тувалу Увеа Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда га газах ган гарифуна гуарани гуахиро гуҹарат гырғыз дреһу дхолуо еве ермәни естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кисси кореја коса крио куангали куанјама латыш лингала лози лувале луганда лунда малагаси малај малајалам мам маратһ масатек (Хуаутла) мајја маҹар михе монгол море науатл (мәркәзи) нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тотонак тсонга тумбука түрк түркмән түркмән (кирил) урду уруунд фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\n«Бир вахтлар сиз халг дејилдиниз, инди исә Аллаһын халгысыныз» (1 ПЕТ. 2:10).\nБиринҹи әсрдә кимләр Јеһованын јени халгы олду?\nҺәгиги мәсиһчиләр «[Јеһованын] адына бир халг» олдугларыны неҹә сүбут етдиләр?\nБу ҝүн Јеһованын халгы кимләрдир вә онлар бөјүк мүсибәт заманы мүдафиә олунмаг үчүн нә етмәлидирләр?\n1, 2. Ерамызын 33-ҹү илинин Әллинҹи ҝүн бајрамында һансы дәјишиклик баш верди вә кимләр Јеһованын јени халгынын үзвләри олду? (Мәгаләнин әввәлиндәки шәклә бах.)\nЕРАМЫЗЫН 33-ҹү илинин Әллинҹи ҝүн бајрамы Јеһованын халгы үчүн дөнүш нөгтәси олду. Һәмин вахт көклү дәјишиклик баш верди. О ҝүн Јеһова мүгәддәс руһу васитәсилә јени халг — «Аллаһын [Исраили]» адланан руһани Исраили јаратды (Галат. 6:16). Ибраһимин ҝүнләриндән бәри илк дәфә иди ки, Аллаһын халгы кишиләрин сүннәти илә мүәјјәнләшмәјәҹәкди. Һәвари Павел бу јени халгын һәр бир үзвү барәдә белә демишди: «Онун сүннәти... мүгәддәс руһла гәлбдә едилмиш сүннәтдир» (Ром. 2:29).\n2 Аллаһын јени халгынын илк үзвләри Јерусәлимдә јухары отагда топлашан Исанын һәвариләри вә јүздән чох шаҝирди иди (Һәв. иш. 1:12—15). Орада оланларын һамысынын үзәринә мүгәддәс руһ төкүлдү вә беләҹә, онлар Аллаһын руһдан доғулмуш оғуллары олдулар (Ром. 8:15, 16; 2 Кор. 1:21). Бунунла да Мәсиһ васитәсилә бағланмыш вә ганы илә тәсдиг олунмуш јени әһд артыг гүввәјә минди (Лука 22:20; Ибраниләрә 9:15 ајәсини оху). Беләҹә, бу шаҝирдләр Јеһованын јени милләтинин вә ја јени халгынын үзвләри олдулар. Мүгәддәс руһ онлара Рома империјасынын һәр јериндән Һәфтәләр вә ја Әллинҹи ҝүн адланан бајрама ҝәлән јәһудиләрин вә прозелитләрин данышдыглары дилләрдә тәблиғ етмәк габилијјәти верди. Бу инсанлар руһдан доғулмуш мәсиһчиләрин «Аллаһын әзәмәтли ишләри» барәдә тәблиғини өз ана дилләриндә ешидиб баша дүшүрдүләр (Һәв. иш. 2:1—11).\nАЛЛАҺЫН ЈЕНИ ХАЛГЫ\n3-5. а) Әллинҹи ҝүн бајрамында Петер јәһудиләрә нә деди? б) Јеһованын јени халгы јарандығы илләрдә неҹә инкишаф едирди?\n3 Јеһова һәвари Петерин васитәсилә јәһудиләрин вә прозелитләрин јени јаранмыш халгын, мәсиһчи јығынҹағынын үзвләри олмаларына јол ачды. Елә һәмин бајрамда Петер јәһудиләрә ҹәсарәтлә билдирди ки, онлар «дирәјә [мыхладыглары]» Исаны гәбул етмәлидирләр, чүнки ону «Аллаһ һәм Аға, һәм дә Мәсиһ етмишдир». Издиһам Петердән нә етмәли олдугларыны сорушанда о деди: «Төвбә един вә ҝүнаһларынызын бағышланмасы үчүн гој һәр кәс Иса Мәсиһин ады наминә вәфтиз олунсун, онда мүгәддәс руһ әнамыны алаҹагсыныз» (Һәв. иш. 2:22, 23, 36—38). О ҝүн 3000-ә јахын адам јени јаранмыш руһани Исраил халгына гошулду (Һәв. иш. 2:41). Бунун ардынҹа һәвариләрин тәблиғ ишинә ҹан гојмалары бөјүк бәһрәләр ҝәтирди (Һәв. иш. 6:7). Јени халг ҝет-ҝедә чохалырды.\n4 Чох кечмәмиш, тәблиғ иши Самаријаја чатыб ҝөзәл нәтиҹәләр верди. Бир чохлары мүждәчи Филип тәрәфиндән вәфтиз олунсалар да, дәрһал мүгәддәс руһ алмадылар. Јерусәлимдәки рәһбәрлик шурасы һәвари Петерлә Јәһјаны Самаријадакы бу мәсиһчиләрин јанына ҝөндәрди. Орада «һәвариләр әлләрини онларын үзәринә гојдулар вә онлар мүгәддәс руһ алдылар» (Һәв. иш. 8:5, 6, 14—17). Беләҹә, самаријалы мәсиһчиләр дә руһани Исраилин руһла мәсһ олунмуш үзвләри олду.\nПетер Корнилијә вә евиндәкиләрә тәблиғ едир (5-ҹи абзаса бах)\n5 Ерамызын 36-ҹы илиндә башга милләтләр дә руһани Исраилә гәбул едилди. Бу да Петерин васитәсилә олду. О, ромалы јүзбашы Корнилијә, гоһумларына вә достларына һәгигәти ачды (Һәв. иш. 10:22, 24, 34, 35). Мүгәддәс Китабда дејилир: «Петер һәлә сөзүнү гуртармамыш Аллаһын сөзүнү динләјәнләрә [гејри-јәһудиләрә] мүгәддәс руһ верилди. Петерлә ҝәлмиш садиг гардашлар сүннәт едилмишләрдән идиләр. Онлары һејрәт бүрүдү, чүнки мүгәддәс руһ әнамы диҝәр милләтләрин адамларынын да үзәринә төкүлүрдү» (Һәв. иш. 10:44, 45). Бунунла да јени јаранмыш руһани Исраилә сүннәт едилмәмиш гејри-јәһудиләр дә дахил олду.\n«ӨЗ АДЫНА БИР ХАЛГ»\n6, 7. Јени халгын үзвләри «[Јеһованын] адына бир халг» олдугларыны һансы саһәләрдә вә неҹә ҝөстәрирдиләр?\n6 Ерамызын 49-ҹу илиндә рәһбәрлик шурасынын кечирдији ҝөрүшдә шаҝирд Јагуб гејд етмишди: «Аллаһын диҝәр милләтләрдән Өз адына бир халг тәшкил етмәк үчүн онлара илк дәфә неҹә нәзәр салдығыны Симеон [Петер] әтрафлы нәгл етди» (Һәв. иш. 15:14). Јеһованын адыны дашыјан бу јени халга һәм јәһудиләрдән, һәм дә гејри-јәһудиләрдән иманлы инсанлар дахил олаҹагды (Ром. 11:25, 26а). Сонралар Петер јазмышды: «Бир вахтлар сиз халг дејилдиниз, инди исә Аллаһын халгысыныз». Һәвари онларын әсас вәзифәләрини белә ифадә етмишди: «Сиз “сечилмиш сој, падшаһ вә каһин тајфасы, мүгәддәс милләт, Аллаһын мәхсуси халгысыныз”, сизи гаранлыгдан Өз һејрәтамиз нуруна чағыранын “әзәмәтли кејфијјәтләрини бәјан етмәк” үчүн сечилмисиниз» (1 Пет. 2:9, 10). Онлар тәмсил етдикләри Аллаһа һәмд етмәли вә Онун адыны һамыја бәјан етмәли идиләр. Онлар Каинатын Һөкмдары олан Јеһова һагда ҹәсарәтлә шаһидлик вермәли идиләр.\n7 Јеһова гәдим Исраил һагда дедији кими, руһани Исраил һагда да демишди: «Бу халгы Мән Өзүм үчүн јаратдым ки, Мәнә һәмдләр сөјләсин» (Јешаја 43:21). Еркән мәсиһчиләр әввәлләр ибадәт етдикләри аллаһлары рәдд едәрәк Јеһованын јеҝанә һәгиги Аллаһ олдуғуну ҹәсарәтлә бәјан едирдиләр (1 Салон. 1:9). Онлар «Јерусәлимдә, бүтүн Јәһудеја вә Самаријада, һәтта јерин уҹгарларынадәк» Јеһоваја вә Исаја шаһидлик едирдиләр (Һәв. иш. 1:8; Колос. 1:23).\n8. Биринҹи әсрдә һәвари Павел Аллаһын халгына һансы хәбәрдарлығы вермишди?\n8 Биринҹи әсрдә «[Јеһованын] адына бир халг»ын ҹәсарәтли үзвләриндән бири һәвари Павел олмушду. О, бүтпәрәст философлар гаршысында «дүнјаны вә онун ичиндәки һәр шеји јарадан Аллаһ ҝөјүн вә јерин [Ағасы]» Јеһованын али һөкмранлығыны мүдафиә едирди (Һәв. иш. 17:18, 23—25). Үчүнҹү тәблиғ сәјаһәтинин сонунда Павел Аллаһын адыны дашыјан халгын үзвләрини хәбәрдар етмишди: «Билирәм ки, мән ҝедәндән сонра араныза амансыз ҹанаварлар ҝирәҹәк, онлар сүрүјә рәһм етмәјәҹәкләр. Һәмчинин сизин араныздан адамлар пејда олаҹаг вә шаҝирдләри ардынҹа апармаг үчүн һәгигәти тәһриф едәҹәкләр» (Һәв. иш. 20:29, 30). Дөнүклүк һагда дејилән бу пејғәмбәрлик биринҹи әсрин сонларында өзүнү ајдын ҝөстәрмәјә башлады (1 Јәһ. 2:18, 19).\n9. Һәвариләрин өлүмүндән сонра «[Јеһованын] адына бир халг»ла нә баш верди?\n9 Һәвариләрин өлүмүндән сонра дөнүклүк вүсәт алыб Христиан дүнјасынын килсәләринин јаранмасына сәбәб олду. Дөнүк мәсиһчиләр нәинки «[Јеһованын] адына бир халг» олмадылар, һәтта Мүгәддәс Китабын бир чох тәрҹүмәләриндән Аллаһын адыны тамамилә јығышдырдылар. Бунунла јанашы, онлар бүтпәрәст ајинләри мәнимсәдиләр, һәмчинин јаланчы тәлимләр, апардыглары «мүгәддәс мүһарибәләр» вә әхлагсыз һәрәкәтләрлә Аллаһы рүсвај етдиләр. Беләҹә, әсрләр әрзиндә јер үзүндә «[Јеһованын] адына бир халг» олмаса да, тәк-түк инсанлар Она сәдагәтлә хидмәт едирдиләр.\nАЛЛАҺЫН ХАЛГЫ ЈЕНИДӘН ЈАРАНЫР\n10, 11. а) Иса буғда вә алаг отлары мәсәлиндә нә һагда пејғәмбәрлик етмишди? б) Исанын мәсәли 1914-ҹү илдән сонра неҹә јеринә јетди вә бунун нәтиҹәси нә олду?\n10 Иса Мәсиһ буғда вә алаг оту мәсәлиндә дөнүклүјә ҝәтириб чыхараҹаг руһани ҝеҹә һагда пејғәмбәрлик етмишди. О демишди ки, «адамлар јатанда» Иблис инсан Оғлунун буғда тохумлары сәпдији тарлаја алаг тохуму сәпәҹәк. «Дөврүн јекуну»на кими онлар бир јердә бөјүмәли идиләр. Иса изаһ етди ки, «јахшы тохум падшаһлығын оғуллары»ны, «алаг отлары исә Шәририн [оғулларыны]» тәмсил едир. Дөврүн јекунунда инсан Оғлу бичинчиләри, јәни мәләкләри ҝөндәрәҹәкди ки, мәҹази буғданы алаг отларындан ајырсын. Беләҹә, Падшаһлығын оғуллары топланаҹагды (Мат. 13:24—30, 36—43). Бәс бүтүн бунлар неҹә баш верди вә Јеһованын јер үзүндә јенидән халг јаратмасы неҹә мүмкүн олду?\n11 «Дөврүн јекуну» 1914-ҹү илдә башлады. Һәмин ил башламыш мүһарибә заманы «падшаһлығын оғуллары» олан бир нечә мин мәсһ олунмуш мәсиһчи Бөјүк Бабилин руһани әсиринә чеврилди. Лакин 1919-ҹу илдә Јеһова онлары «алаг отлары»ндан, јәни сахта мәсиһчиләрдән сечәрәк азад етди. Вә «падшаһлығын оғуллары»ны тәшкил олунмуш халг шәклиндә топлады. Беләҹә, Јешајанын: «Бир ҝүндә өлкә јарана биләрми? Бир анда милләт доғула биләрми? Сион исә ағрысы тутан кими өвладларыны доғду», — пејғәмбәрлији јеринә јетди (Јешаја 66:8). Сион, јәни Јеһованын руһани тәшкилаты руһла мәсһ олунмуш оғулларыны дүнјаја ҝәтирди вә онлары бир халг шәклиндә тәшкил етди.\n12. Бу ҝүн мәсһ олунмушлар «[Јеһованын] адына бир халг» олдугларыны неҹә ҝөстәрирләр?\n12 Еркән мәсиһчиләр кими, «падшаһлығын оғуллары» да Јеһованын шаһидләри олмалы идиләр. (Јешаја 43:1, 10, 11 ајәләрини оху.) Беләҹә, «милләтләрин һамысына шәһадәт олсун дејә» онлар өз давранышлары вә «Падшаһлыг һаггындакы бу хош хәбәр»и тәблиғ етмәләри илә фәргләнмәли идиләр (Мат. 24:14; Филип. 2:15). Бунун’ сајәсиндә онлар чохуну, милјонларла инсаны Јеһованын салеһлик нормаларына дөндәрибләр. (Даниел 12:3 ајәсини оху.)\n«ГОЈ СИЗИНЛӘ ҜЕДӘК»\n13, 14. Јеһова ибадәтләрини гәбул етсин дејә, руһани Исраилә аид олмајанлар нә етмәлидир вә буна даир Мүгәддәс Китабда нә дејилир?\n13 Өтән мәгаләдән ҝөрдүјүмүз кими, гәдим Исраилдә Јеһова гәрибләрин ибадәтини јалныз Онун әһд бағладығы халга гошулдуглары тәгдирдә гәбул едирди (1 Пад. 8:41—43). Ејнилә, бу ҝүн дә руһани Исраилә аид олмајан кәсләр Јеһованын халгына, јәни «падшаһлығын оғуллары» олан мәсһ олунмуш Шаһидләрә гошулмалыдырлар.\n14 Бу ахыр ҝүнләрдә чохларынын Јеһоваја ибадәт етмәк үчүн Онун халгына гошулмасы ики гәдим пејғәмбәрликдә дејилмишди. Јешаја пејғәмбәрлик етмишди: «Чох халглар ҝәлиб дејәҹәк: “Ҝәлин Рәббин дағына, Јагубун Аллаһынын евинә галхаг, гој Рәбб бизә Өз јолларыны өјрәтсин, биз Онун ризләри илә ҝедәк”. Сиондан Рәббин тәлими, Јерусәлимдән Онун кәламы јајылаҹаг» (Јешаја 2:2, 3). Һәмчинин Зәкәријјә пејғәмбәр дә габагҹадан демишди ки, «бир чох халглар вә гүдрәтли милләтләр Ордулар Рәббини ахтармаг вә Рәббин һүзурунда јалвармаг үчүн Јерусәлимә ҝәләҹәк». О, бу инсанлары руһани Исраилин символик мәнада әтәјиндән јапышараг: «Гој сизинлә ҝедәк, чүнки Аллаһын сизинлә олдуғуну ешитмишик», — сөзләрини дејән «мүхтәлиф дилләрдә данышан милләтләрдән олан он адам» кими тәсвир етмишди (Зәк. 8:20—23).\n15. Диҝәр мәсиһчиләр һансы ишдә руһани Исраиллә бирҝә ҝедирләр?\n15 Јер үзү үмидинә малик олан мәсиһчиләр Падшаһлыг һагда хош хәбәрин тәблиғ едилмәсиндә руһани Исраиллә бирҝә ҝедирләр (Марк 13:10). Онлар «хејирхаһ [чобан]» Иса Мәсиһин башчылығы алтында мәсһ олунмушларла «бир сүрүдә» Аллаһын халгынын бир һиссәси олублар. (Јәһја 10:14—16 ајәләрини оху.)\nЈЕҺОВАНЫН ХАЛГЫ ИЛӘ БИРҜӘ МҮДАФИӘ ОЛУН\n16. Јеһова бөјүк мүсибәтин сонуну неҹә ҝәтирәҹәк?\n16 Бөјүк Бабилин мәһвиндән сонра Јеһованын халгына һүҹум олаҹаг. Һәмин вахт биз Јеһованын мүдафиәсинә еһтијаҹ дујаҹағыг. Бу һүҹум бөјүк мүсибәтин сон мәрһәләсинә ҝәтириб чыхараҹағы үчүн дејә биләрик ки, һадисәләрин ҝедишаты вә мәсәләнин һәлли Јеһованын Өз әлиндә олаҹаг (Мат. 24:21; Јез. 38:2—4). Һәмин вахт Гог «милләтләрин арасындан топланмыш халга», јәни Јеһованын халгына һүҹум едәҹәк (Јез. 38:10—12). Бу һүҹум Јеһованын Гога вә онун тәрәфдарларына гаршы һөкмүнү иҹра етмәк үчүн бир әламәт олаҹаг. Јеһова Өз али һакимијјәтинин әзәмәтини вә адынын мүгәддәслијини ҝөстәрәҹәк. Неҹә ки демишди: «Бир чох милләтләрин ҝөзү өнүндә Өзүмү таныдаҹағам. Онда биләҹәкләр ки, Рәбб [Јеһова] Мәнәм» (Јез. 38:18—23).\nБөјүк мүсибәт заманы өз јығынҹағымызла сых әмәкдашлыг етмәлијик (16—18-ҹи абзаслара бах)\n17, 18. а) Гогун һүҹуму заманы Јеһова халгына һансы ҝөстәришләри верәҹәк? б) Јеһованын бизи мүдафиә етмәсини истәјириксә нә етмәлијик?\n17 Гог һүҹума кечәндә Јеһова Өз хидмәтчиләринә дејәҹәк: «Еј халгым, кеч ичәри отаглара, гапылары өрт, Рәббин гејзи кечәнәҹән гыса бир мүддәтә ҝизлән!» (Јешаја 26:20). Белә һәлледиҹи вахтда Јеһова һәјати ваҹиб ҝөстәришләри «ичәри отаглар» сајылан јығынҹагларымызда верәҹәк.\n18 Әҝәр бөјүк мүсибәт заманы Јеһованын бизи мүдафиә етмәсини истәјириксә, дәрк етмәлијик ки, Онун бүтүн дүнјада јығынҹаглар шәклиндә топлашмыш халгы вар. Буна ҝөрә дә биз даим Аллаһын халгынын арасында олмалы вә јығынҹагларымыздан галмамалыјыг. Мәзмурчу кими, биз дә үрәкдән нида едирик: «Гуртулуш Рәбдәндир, Гој Сәнин хејир-дуан халгынын үзәриндә олсун!» (Мәз. 3:8).


Q=17	C=15	SS=3	LS=1	PS=1	DC=0	LC=0	SD=0	BS=1	G0=59	G1=50	G2=25	DLID=az_RU	BODY=Әсил уғура апаран јол\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар гырғыз еве ермәни естон ефик зулу ибо иврит илок инҝилис испан италјан кинјаруанда кирунди кореја коса лингала лози малагаси маҹар полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили суаһили (Конго) тагалог таи тви тигре тсонга түрк фин франсыз хорват чех читонга чичева шона јапон јунан ҝүрҹү һилигајнон әрәб\nҮЗ ГАБЫҒЫНДА | ӘСИЛ УҒУР НӘДИР?\nӘсил уғурун нә олдуғуну бизә Мүгәддәс Китаб ҝөстәрир. Анҹаг Мүгәддәс Китаб сеһрли нағылларын ашыладығы «хәјалларын бир ҝөз гырпымында ҝерчәкләшәр, тәки сән истә» фикрини дәстәкләмир. Инсанлар бөјүдүкҹә баша дүшүрләр ки, һәјат нағыллардакы кими дејил вә чох вахт мәјус олурлар. Диҝәр тәрәфдән, биз дүшүнә биләрик ки, уғур тәкҹә бармагла саја биләҹәјимиз бәхтәвәрләрә нәсиб олур.\nӘслиндә исә һәр кәс әсил уғура наил ола биләр. Амма бунун үчүн зәһмәт чәкмәк лазымдыр. Ҝәлин Аллаһын Кәламында јазылан нәсиһәтләрә нәзәр салаг.\nМҮГӘДДӘС КИТАБДА ДЕЈИЛИР:\n«Пул севән пулдан дојмаз, вар-дөвләт севән дә газанҹдан» (Ваиз 5:10).\nБУ, НӘ ДЕМӘКДИР? Вар-дөвләтә көкләнмиш һәјат тәрзи инсана мәмнунлуг ҝәтирмир. Әслиндә, бу, әкс нәтиҹә верир. Доктор Ҹин Твенги «“Мән” нәсли» китабында јазыр: «Ҝөзәл инсани мүнасибәтләрә дәјәр верәнләрлә мүгајисәдә, алдыглары нәфәси дә вар-дөвләт үчүн алан инсанлар даһа чох нараһатчылыг кечирир вә депрессијаја даһа чох мејилли олурлар. Арашдырмалар һәр дәфә сүбут едир ки, хошбәхтлији пулла алмаг олмур, чүнки инсан өзүнү тәмин едәҹәк гәдәр пул газанандан сонра газандығы артыг пул хошбәхтлијини елә дә артырмыр» («Generation Me»).\nСИЗ НӘ ЕДӘ БИЛӘРСИНИЗ? Пулдан вә мал-мүлкдән даһа дәјәрли олан мәгсәдләрә ҹан атын. Аллаһын Кәламында дејилир: «Инсанын вар-дөвләти башындан ашыб-дашса да, һәјаты бундан асылы дејил» (Лука 12:15).\n«Әҹәлдән әввәл тәкәббүр ҝәләр, фәлакәтдән әввәл ловғалыг руһу ҝәләр» (Сүлејманын мәсәлләри 16:18).\nБУ, НӘ ДЕМӘКДИР? Худбин мәгсәдләрә ҹан атмагла вә ловғаланмагла әсил уғура наил олмаг мүмкүн дејил. Бир китабда дејилир ки, уғурлу ширкәт башчылары «тәвазөкар, ади инсанлардан сечилмәјән, өзләрини башгаларындан јухары тутмајан инсанлардыр. Аналожи ширкәтләрин үчдә икиси башчыларынын чох худбин олмасы уҹбатындан ифласа уғрамыш вә ја ортабаб ширкәтләр сырасына дүшмүшләр» («Good to Great»). Һансы гәнаәтә ҝәлмәк олар? Инсанын өзү һагда һәддиндән чох дүшүнмәси уғура јох, уғурсузлуға апарыр.\nСИЗ НӘ ЕДӘ БИЛӘРСИНИЗ? Өз нүфузунузу јүксәлтмәкдәнсә, тәвазөкар олмағы өјрәнин. Аллаһын Кәламында дејилир: «Өзү бир шеј олмаја-олмаја, өзү һаггында јүксәк фикирдә олан инсан өзүнү алдадыр». Һеч белә инсана уғурлу демәк олар?! (Галатијалылара 6:3).\n«Инсан үчүн... ҝөрдүјү ишдән зөвг алмагдан јахшы шеј јохдур» (Ваиз 2:24).\nБУ, НӘ ДЕМӘКДИР? Ишинә дүзҝүн јанашан инсан ондан даһа чох севинҹ дујур. Доктор Мадлен Левајн китабларынын бириндә јазыб: «Уғур гисмән һансыса ишин устасы олмагдан асылыдыр, һансыса ишин устасы олмаг үчүн исә, адәтән, сәј вә әзмкарлыг тәләб олунур» («Teach Your ChildrenWell»). Бунун үчүн дә ҝәрәк инсан вахташыры баш верән уғурсузлугларын гаршысында диз чөкмәсин.\nСИЗ НӘ ЕДӘ БИЛӘРСИНИЗ? Мүтәхәссис сәвијјәсинә ҝәлиб чатмаг үчүн сәјлә чалышын вә гаршыныза әнҝәл чыханда ҝери чәкилмәјин. Ушагларыныз варса, онлара проблемләринин өһдәсиндән өзләринин ҝәлмәсинә имкан верин, анҹаг јаш вә габилијјәтләрини дә нәзәрә алын. Дәрһал мүдахилә едиб һәр шеји јолуна гојмаға чалышмајын. Ҝәнҹләр һәјатын чәтинликләри гаршысында сынмамағы өјрәнәндә мәмнунлуг дујурлар вә ҝәләҹәкләри үчүн тәҹрүбә јығырлар.\n«Дири ит өлү ширдән јахшыдыр» (Ваиз 9:4).\nБУ, НӘ ДЕМӘКДИР? Инсан јашамаг үчүн ишләмәлидир, ишләмәк үчүн јашамамалыдыр. Һәгигәтән дә, әҝәр сиз ишиниздә зирвәләри фәтһ едиб, амма сағламлығынызы вә аиләнизин һөрмәтини итирмисинизсә, һеч буна уғур демәк олар? Әсил уғура наил олмуш инсанлар ишин вә аиләнин јерини билән, сағламлыгларынын гејдинә галан инсанлардыр.\nСИЗ НӘ ЕДӘ БИЛӘРСИНИЗ? Ҹанынызын гәдрини билин. Дојунҹа истираһәт един. Сағламлығы, аиләни, достлары унудуб сахта уғур үчүн ҝеҹә-ҝүндүз тәр төкүб ишләмәк мәнасыздыр.\n«Руһани еһтијаҹларыны дәрк едәнләр нә хошбәхтдирләр» (Матта 5:3, һашијә).\nБУ, НӘ ДЕМӘКДИР? Әсил уғура апаран јол Мүгәддәс Китабы арашдырыб орадакы мәсләһәтләрә әмәл етмәкдән кечир. Милјонларла Јеһованын Шаһидләри өз тәҹрүбәләриндән билирләр ки, Аллаһа ибадәти һәр шејдән үстүн тутанда әввәлки кими пул дәрди чәкмирсән (Матта 6:31—33).\nСИЗ НӘ ЕДӘ БИЛӘРСИНИЗ? Мүгәддәс Китабы охујуб өјрәнсәниз, әсил уғура ҝедән јолу тапаҹагсыныз. Әлавә мәлумат үчүн јерли Јеһованын Шаһидләри илә әлагә сахлајын вә ја рәсми www.jw.org/az-cyrl сајтымыза дахил олун.\n«Мән јалныз үздән уғурлу ҝөрүнүрдүм»\nТимоти илә Шарлотун чохотаглы бөјүк еви вә бир нечә лүкс машыны вар иди. Әр-арвад илдә бир нечә дәфә баһалы сәјаһәтләрә чыхарды. Вар-дөвләт бахымындан уғурун зирвәсиндә олсалар да, һәр шејдән имтина етдиләр. «Ојанын!» журналынын мүхбири Тимотидән дүшүнҹә тәрзләринин дәјишмәсинә нәјин сәбәб олдуғуну сорушду.\nНә ишлә мәшғул олурдунуз?\nМән мусиги сәнајесиндә вә малијјә саһәсиндә чалышырдым, јолдашым Шарлот исә хиропрактик ассистенти иди, һәмчинин банк иши илә мәшғул олурду. Бир мүддәтдән сонра дөрд бәрбәрхана ачдыг. Мәни бу саһәләрин һәр бириндә уғур газанмыш инсан һесаб едирдиләр. Әлимин алтында ишчиләрим олдуғундан о гәдәр дә чох ишләмәли олмурдум. Амма Шарлотла бир јердә гәрар вердик ки, ишимизи азалдаг. Буна ҝөрә чох шејимизи сатдыг.\nНијә бу гәрара ҝәлдиниз?\nҺисс едирдик ки, әлдә етдијимиз уғур, әслиндә, уғур дејил. Һәр иш әввәл-әввәл севинҹ версә дә, бу, өтәри иди, ҝеријә јалныз бошлуг вә мәјуслуг һисси галырды.\nӘсил уғура неҹә наил олдунуз?\nБир Јеһованын Шаһиди кими, Аллаһа ибадәтдә һәмишә фәал олмушам. Һәтта бир мүддәт биз инсанлара Аллаһын Кәламыны өјрәнмәјә көмәк етмәк үчүн һәр ај 70 саат сәрф едирдик, бунунла белә, Аллаһа ибадәт һәјатымызда әсас јери тутмурду. Она ҝөрә дә чох шејимизи сатдыг вә Аллаһын Кәламыны өјрәдән инсанлара тәләбат олан јерләрдә хидмәт етмәк гәрарына ҝәлдик. Һал-һазырда биз Јеһованын Шаһидләринин АБШ-дакы филиалында хидмәт едирик. Бу, ибадәтимизин бир һиссәси олдуғундан мәваҹиб алмырыг вә бизә башгаларындан фәргли мүнасибәт ҝөстәрилмир. Јашамаг үчүн нә лазымдырса, варымыздыр вә биз һәјатымызы дүнја малы үзәриндә гурмуруг.\nБәс инди әсил уғуру әлдә етдијинизи дүшүнүрсүнүз?\nЈүз фаиз. Әввәлләр мән јалныз үздән уғурлу ҝөрүнүрдүм. Лакин инди малик олдуғум шејләрин мәнә вердији мәмнунлуг өтәри дејил. Чүнки мән билирәм ки, ҝөрдүјүм иш сајәсиндә бүтүн дүнјада инсанлар Мүгәддәс Китабдакы хош хәбәри өјрәнирләр вә бу, онлара һәјатларыны јахшылашдырмаға көмәк едир *.\n^ абз. 35 Јеһованын Шаһидләри Мүгәддәс Китаб үзрә маарифләндирмә фәалијјәтләринә ҝөрә мәваҹиб алмырлар.\nАллаһын әмәјә бахышы\nЧохлары ишләмәји севмир вә арзу едирләр ки, һеч вахт иш олмасын. Бәс мараглыдыр, Аллаһын Кәламында бу һагда нә дејилир?\nБәзән үрәјимиз дүзҝүн олмајан бир јола гәдәм гојур. Үрәјимиздә һәгигәтән нәләрин баш вердијини билмәјимизә нә көмәк едә биләр?


Q=7	C=7	SS=5	LS=0	PS=0	DC=1	LC=0	SD=0	BS=2	G0=128	G1=114	G2=52	DLID=az_RU	BODY=Гәдим Исраилдә мәһәббәт вә әдаләт — Ҝөзәтчи гүлләсинин ОНЛАЈН КИТАБХАНАСЫ\nw19 феврал с. 1—32\nӘДАЛӘТ ҮЗӘРИНДӘ ГУРУЛАН ГАНУН\nГАНУН НЕҸӘ ТӘТБИГ ОЛУНУРДУ?\nГАНУН ХҮСУСИЛӘ КИМЛӘРИ МҮДАФИӘ ЕДИРДИ?\nҜӘЛӘҸӘК НЕМӘТЛӘРИН КӨЛҜӘСИ\nТӘЛИМ МӘГАЛӘСИ 9\nГәдим Исраилдә мәһәббәт вә әдаләт (Ы һиссә)\n«Јеһова салеһлији, әдаләти севир. Мәһәббәти јер үзүнү бүрүјүб» (ЗӘБ. 33:5).\n1, 2. а) Һәр биримиз нә истәјирик? б) Нәјә әмин ола биләрик?\nҺАМЫ севилмәк истәјир. Һәмчинин һәр кәс өзүнә гаршы әдаләтли мүнасибәт ҝөзләјир. Инсанын бу арзусу дәфәләрлә даша дәјәндә о өзүнү дәјәрсиз һисс едә вә үмидсизлијә гапыла биләр.\n2 Јеһова билир ки, инсанын севҝијә вә әдаләтә еһтијаҹы вар (Зәб. 33:5). Онун бизи севдијинә вә әдаләтсизликлә үзләшмәјимизи истәмәдијинә әмин ола биләрик. Буну Муса пејғәмбәр васитәсилә Исраил халгына вердији Ганундан ајдын ҝөрмәк олар. Әҝәр мәһәббәт вә әдаләт сарыдан мәјуслуға гәрг олмусунузса, Мусанын ганунуна* нәзәр салын. Ҝөрүн бу Ганун Јеһованын сизин гајғыныза галдығыны неҹә ҝөстәрир.\n3. а) Ромалылара 13:8—10 ајәләриндә изаһ олундуғу кими, Мусанын ганунуну арашдыранда нәјин шаһиди олуруг? б) Бу мәгаләдә һансы суаллары арашдыраҹағыг?\n3 Мусанын ганунуну арашдыранда Јеһова Аллаһын нә гәдәр мәһәббәтли олдуғуна шаһид олуруг. (Ромалылара 13:8—10 ајәләрини охујун.) Бу мәгаләдә Исраил халгына верилән ганунларын јалныз бир нечәсинә нәзәр салаҹаг вә нөвбәти суаллара ҹаваб тапаҹағыг: «Нәјин әсасында дејә биләрик ки, Ганун мәһәббәт үзәриндә гурулуб? Ганунун әдаләтә сәсләдијини нә ҝөстәрир? Сәлаһијјәт саһибләриндән Гануна неҹә риајәт етмәк тәләб олунурду? Ганун хүсусилә кимләри мүдафиә едирди?» Бу суалларын ҹавабы бизә тәсәлли, үмид бәхш едәҹәк вә мәһәббәтли Јараданымыза јахынлашдыраҹаг (Һәв. 17:27; Ром. 15:4).\n4. а) Нә үчүн демәк олар ки, Мусанын гануну мәһәббәт үзәриндә гурулуб? б) Мәтта 22:36—40 ајәләринә әсасән, Иса Мәсиһ һансы әмрләри вурғуламышды?\n4 Јеһованын етдији һәр бир шејин мәһәббәтдән гајнагландығыны нәзәрә алсаг, әминликлә дејә биләрик ки, Мусанын гануну да мәһәббәт үзәриндә гурулуб (1 Јәһ. 4:8). Јеһова Ганун топлусуну ики ганун әсасында тәртиб едиб — Аллаһа мәһәббәт вә инсанлара мәһәббәт (Лав. 19:18; Ган. 6:5; Мәтта 22:36—40 ајәләрини охујун). Буна ҝөрә дә Мусанын ганунундакы 600-дән чох әмрин һәр бири Јеһованын мәһәббәтинин мүәјјән јөнүнү ашкара чыхарыр. Ҝәлин онлардан бәзиләринә нәзәр салаг.\n5, 6. Јеһова әр-арвадлардан нә ҝөзләјир вә нәләр Онун ҝөзүндән јајынмыр? Нүмунә чәкин.\n5 Һәјат јолдашына садиг олмаг вә ушагларын гејдинә галмаг. Јеһова истәјир ки, әр-арвад бир-бирини о дәрәҹәдә ҝүҹлү севсин ки, бу мәһәббәт өмүр боју давам еләсин (Јар. 2:24; Мәт. 19:3—6). Зина ән амансыз ҹинајәтләрдән биридир. Мәһз буна ҝөрә Он әмрин једдинҹиси зинаны гадаған едирди (Ган. 5:18). Зина «Аллаһа гаршы» ҝүнаһ, һәјат јолдашына гаршы гәддарлыгдыр (Јар. 39:7—9). Хәјанәт аҹысы илләр узуну ҝүнаһсыз тәрәфин гәлбини ҝөјнәдә биләр.\n6 Әр-арвадын бир-бири илә неҹә рәфтар етмәси Јеһованын диггәтиндән јајынмыр. О, исраилли кишиләрин арвадлары илә јахшы давранмасыны истәјирди. Гануна һөрмәтлә јанашан әр арвадыны севир, үзүрсүз сәбәбә ҝөрә ону бошамырды (Ган. 24:1—4; Мәт. 19:3, 8). Лакин ҹидди сәбәб олардыса вә әр арвадыны бошајардыса, она талаг кағызы вермәли иди. Талаг кағызы гадынын зина етмәдијинә шәһадәт иди вә ону јалан иттиһамлардан горујурду. Үстәлик, әр арвадына талаг кағызы вермәздән өнҹә чох еһтимал ки, шәһәр ағсаггаллары илә мәсләһәтләшмәли иди. Бу заман ағсаггалларын әрлә арвада аиләни горумалары үчүн көмәк етмәк имканы олурду. Дүздүр, бәзән исраиллиләр худбин мәгсәдләрә ҝөрә арвадларыны бошајанда Јеһова ағсаггаллар вә пејғәмбәрләр васитәсилә мәсәләјә мүдахилә етмәсә дә, гадынлары чәкдији әзаблар вә төкдүјү ҝөз јашлары Онун ҝөзүндән јајынмырды (Мәл. 2:13—16).\n(7 вә 8-ҹи абзасларына бахын)*\n7, 8. а) Јеһова валидејнләрдән нә тәләб едирди? (Үз габығындакы шәклә бахын.) б) Өзүмүзә һансы дәрси ҝөтүрүрүк?\n7 Ганун һәмчинин Јеһованын ушагларын рифаһы илә јахындан марагландығыны ҝөстәрир. Јеһова валидејнләрдән өвладларынын јалныз физики јох, һәм дә руһани еһтијаҹларыны тәмин етмәји тәләб едирди. Өвладларына Јеһоваја мәһәббәт вә Онун ганунларына һөрмәт һисси ашыламаг үчүн валидејнләр һәр имкандан истифадә етмәли идиләр (Ган. 6:6—9; 7:13). Јеһованын исраиллиләри ҹәзаландырмасынын сәбәбләриндән бири онларын өз ушаглары илә амансызҹасына рәфтар етмәси иди (Әрм. 7:31, 33). Валидејнләр өвладларына дәјәрсиз бир шеј кими јанашмамалы, онлары Јеһованын мирасы, һәдијјәси кими әзиз тутмалы идиләр (Зәб. 127:3).\n8 Дәрс. Јеһова әр-арвадын бир-бири илә неҹә рәфтар етмәсинә хүсуси диггәт јетирир. Һәмчинин О, валидејнләрин өвладларыны севмәсини истәјир. Ушаглары илә пис рәфтар едән валидејнләр Јеһоваја һесабат верәҹәкләр.\n9—11. Јеһова тамаһкарлыгла бағлы гануну нә үчүн вермишди?\n9 Тамаһ салма. Он әмрин ахырынҹысы тамаһкарлығы, башга сөзлә, өзҝәсинә мәхсус олан шејә нәфс салмағы гадаған едирди (Ган. 5:21; Ром. 7:7). Јеһова бу ганун васитәсилә ваҹиб бир шеји өјрәтмәк истәјирди — Онун халгы үрәјини, јәни дүшүнҹә вә һиссләрини горумалы иди. Јеһова билир ки, ҝүнаһлы әмәлләр ҝүнаһлы дүшүнҹәләрдән вә һиссләрдән башлајыр (Мәс. 4:23). Исраиллинин үрәјиндә јанлыш арзуларын бој атмасына јол вермәси онун башгалары илә рәһмсиз давранмасына ҝәтириб чыхара биләрди. Мәсәлән, Давуд падшаһ бу ҹүр тәләјә дүшмүшдү. Әслиндә, о, јахшы инсан иди. Лакин бир дәфә башгасынын арвадына тамаһ салыр. Тамаһ ону ҝүнаһа сүрүкләјир (Јаг. 1:14, 15). Давуд зина едир, гадынын әрини алдатмаға ҹәһд ҝөстәрир вә сонда ону өлдүртдүрүр (2 Ишм. 11:2—4; 12:7—11).\n10 Исраиллиләр тамаһла бағлы гануну позанда Јеһова билирди, чүнки О, үрәкдән кечәнләри ҝөрүр (1 Салн. 28:9). Тамаһкарлыгла бағлы ганун пис давраныша апаран дүшүнҹәдән узаг дурмағын ваҹиблијини хатырладырды. Һәгигәтән, Аллаһымыз неҹә дә һикмәтли вә мәһәббәтлидир!\n11 Дәрс. Јеһова инсана хариҹи факторлар әсасында дәјәр вермир. О, дахилән неҹә инсан олдуғумузу, үрәјимиздән кечәнләри ҝөрүр (1 Ишм. 16:7). Дүшүнҹәләримизи, һиссләримизи вә һәрәкәтләримизи Ондан ҝизләдә билмәрик. Јеһова үрәјимиздә јахшы шејләр ахтарыр вә истәјир ки, бу јахшы шејләр артдыгҹа-артсын. Ејни заманда, О истәјир ки, јанлыш фикирләр бизи јанлыш һәрәкәтләрә сүрүкләмәздән өнҹә онлары мүәјјән едиб гаршысыны алаг (2 Салн. 16:9; Мәт. 5:27—30).\n12. Мусанын гануну нәји вурғулајыр?\n12 Мусанын гануну һәмчинин Јеһованын әдаләти севдијини ҝөстәрир (Зәб. 37:28; Әшј. 61:8). Јеһова башгалары илә әдаләтлә давранмагда бизә мөһтәшәм өрнәкдир. Исраиллиләр Гануна итаәт едәндә Јеһова онлара хејир-бәрәкәт верирди. Онун әдаләт нормаларына табе олмајанда исә әзијјәт чәкирдиләр. Ҝәлин Он әмрдән даһа икисинә нәзәр салаг.\n13, 14. Он әмрин илк икиси һансы иди вә онлара итаәт етмәк исраиллиләрә неҹә фајда ҝәтирирди?\n13 Јалныз Јеһоваја ибадәт един. Он әмрдән илк икиси Јеһоваја там сәдагәт ҝөстәрмәји вә бүтләрә ситајиш етмәмәји тәләб едирди (Чых. 20:3—6). Бу әмрләр Јеһованын јох, халгын рифаһы үчүн иди. Халг Јеһоваја садиг галанда чичәкләнир, башга халгларын аллаһларына ибадәт едәндә исә, әзијјәт чәкирди.\n14 Кәнаниләри јадымыза салаг. Онлар вар олан Аллаһа јох, ҹансыз бүтләрә ситајиш едирдиләр вә нәтиҹәдә өзләрини алчалдырдылар (Зәб. 115:4—8). Ијрәнҹ ҹинси мүнасибәтләр вә өвладларыны гурбан ҝәтирмәк онларын ибадәтинин бир һиссәси иди. Ејнилә исраиллиләр дә Јеһовадан үз дөндәриб бүтләрә ситајиш етмәјә башлајанда алчалдыҹы ишләр ҝөрүр вә аиләләрини бәдбәхт едирдиләр (2 Салн. 28:1—4). Сәлаһијјәт саһибләри Јеһованын әдаләт нормаларыны һечә сајырды. Онлар өз вәзифәләриндән суи-истифадә едәрәк зәифләрә, ҝүҹсүзләрә зүлм едирди (Һизг. 34:1—4). Јеһова исраиллиләри хәбәрдар етмишди ки, мүдафиәсиз гадын вә ушагларла пис рәфтар едәнләри мүһакимә едәҹәк (Ган. 10:17, 18; 27:19). Амма халг Јеһоваја садиг галанда, бир-бири илә әдаләтлә рәфтар едәндә Јеһова онларын ишләрини аванд едирди (1 Пад. 10:4—9).\nЈеһова Аллаһ бизи севир вә һагсызлыға мәруз галмағымыз Онун нәзәриндән јајынмыр (15-ҹи абзаса бахын)\n15. Јеһова һагда нәји өјрәнирик?\n15 Дәрс. Кимсә Јеһоваја ибадәт етдијини иддиа едиб, Онун ганун-гајдаларына әмәл етмирсә, Онун хидмәтчиләринә зәрәр вурурса, бунда Јеһованын ҝүнаһы јохдур. Лакин Јеһова бизи чох севир вә бизә гаршы едилән һагсызлыглары ҝөрүр. О бизим чәкдијимиз әзаблары көрпәсинин ағры-аҹысыны дујан анадан даһа чох дујур (Әшј. 49:15). Јеһова вәзијјәтә дәрһал мүдахилә етмәсә белә, әмин ола биләрик ки, вахты ҝәләндә төвбә етмәјән ҝүнаһкар башгасы илә рәфтарына ҝөрә мүтләг Онун гаршысында ҹаваб верәҹәк.\n16—18. Мусанын гануну һәјатын һансы саһәләринә аид иди вә биз бундан нә өјрәнирик?\n16 Мусанын гануну исраиллиләрин һәјатынын бир чох саһәсинә аид иди, буна ҝөрә дә тәјин олунмуш ағсаггалларын Јеһованын халгыны әдаләтлә мүһакимә етмәси чох ваҹиб иди. Ағсаггаллар тәкҹә руһани мәсәләләрә јох, һәмчинин вәтәндаш һаглары вә ҹинајәт мәсәләләринин һәллинә бахырдылар. Нөвбәти нүмунәләрә нәзәр салаг.\n17 Бир исраилли кимисә өлдүрәрдисә, ону дәрһал едам етмирдиләр. Шәһәр ағсаггаллары ону өлүм ҹәзасына лајиг билмәздән өнҹә вәзијјәти һәртәрәфли арашдырырдылар (Ган. 19:2—7, 11—13). Ағсаггаллар һәмчинин ҝүндәлик һәјатын бир чох саһәләринә аид мәсәләләри дә һәлл едирдиләр. Бура әһали арасында јаранан мәишәт мүнагишәләриндән тутмуш, әр-арвад арасындакы мүбаһисәләрә кими бир чох саһәләр дахил иди (Чых. 21:35; Ган. 22:13—19). Ағсаггалларын һагг-әдаләтлә давранмасы вә халгын гануна әмәл етмәси һамыја фајда ҝәтирирди вә халг Јеһованы шәрәфләндирирди (Лав. 20:7, 8; Әшј. 48:17, 18).\n18 Дәрс. Јеһова үчүн һәјатымызын һәр саһәси өнәмлидир. О истәјир ки, биз башгалары илә әдаләт вә мәһәббәтлә давранаг. Јеһова бизим нә дедијимизә вә нә етдијимизә фикир верир, һәтта тәкликдә оланда белә етдикләримиз Онун нәзәриндән јајынмыр (Ибр. 4:13).\n19—21. а) Ағсаггаллар вә һакимләр Аллаһын халгы илә неҹә давранмалы идиләр? б) Јеһова халгыны горумаг үчүн һансы ганунлары тәсис етмишди вә биз бундан нә өјрәнирик?\n19 Јеһова хидмәтчиләрини гоншу халгларын пис тәсириндән горумаг истәјирди. Бунун үчүн ағсаггаллардан вә һакимләрдән тәрәф тутмадан Гануна әмәл етмәји тәләб едирди. Ејни заманда, һөкм чыхармаг ихтијарына саһиб оланлар халгла сәрт, кобуд рәфтар етмәмәли идиләр. Әксинә, онлар әдаләти севмәли идиләр (Ган. 1:13—17; 16:18—20).\n20 Јеһова хидмәтчиләринә мәрһәмәтлә јанашыр. Буна ҝөрә дә онлары һагсыз рәфтардан горумаг үчүн ганунлар вермишди. Мисал үчүн, Ганун инсанын һагсыз јерә ҹинајәтдә иттиһам олунмаг еһтималыны азалдырды. Тәгсирләндирилән шәхсин ким тәрәфиндән иттиһам олундуғуну билмәјә һаггы чатырды (Ган. 19:16—19; 25:1). Үстәлик, о, тәгсирли сајылмаздан өнҹә ики нәфәр шаһидлик етмәли иди (Ган. 17:6; 19:15). Бәс әҝәр исраилли ҹинајәт төрәдәр вә бунун јалныз бир шаһиди олардыса, онда неҹә? Ҹинајәт төрәдән шәхс әмәлинә ҝөрә ҹәзасыз галаҹағыны дүшүнмәмәли иди. Јеһова онун етдикләрини ҝөрүрдү. Аилә мәсәләләриндә Јеһова сәлаһијјәти атаја вермишди, лакин бу сәлаһијјәт мәһдуд иди. Бәзи аилә мүнагишәләри заманы шәһәр ағсаггаллары мәсәләјә мүдахилә едиб сон гәрары чыхармаг мәсулијјәти дашыјырдылар (Ган. 21:18—21).\n21 Дәрс. Јеһова мүкәммәл нүмунәдир, О, һеч вахт әдаләтсиз давранмыр (Зәб. 9:7). Јеһова Онун ганунларына бојун әјән инсанлара мүкафат верир, сәлаһијјәтләриндән суи-истифадә едәнләри исә ҹәзаландырыр (2 Ишм. 22:21—23; Һизг. 9:9, 10). Бәзән бизә елә ҝәлә биләр ки, кимсә етдији пис әмәлә ҝөрә ҹәза алмыр, лакин Јеһова Өзү лазым билдији вахт әдаләти бәргәрар едәҹәк (Мәс. 28:13). Әҝәр һәмин шәхс төвбә етмәзсә, тезликлә вар олан Аллаһын әлинә дүшмәјин дәһшәтли олдуғуна өзү шаһид олаҹаг (Ибр. 10:30, 31).\nАғсаггаллар мүнагишәләри һәлл едәндә Јеһованын халгына ҝөстәрдији мәһәббәт вә әдаләти әкс етдирмәли идиләр (22-ҹи абзаса бахын)*\n22—24. а) Ганун хүсусилә кимләри мүдафиә едирди вә биз бундан Јеһова һагда нә өјрәнирик? б) Чыхыш 22:22—24 ајәләриндә һансы хәбәрдарлыг јазылыб?\n22 Ганун хүсусилә дә өзүнү мүдафиә едә билмәјәнләри, мәсәлән, јетимләри, дуллары вә јаделлиләри горујурду. Јеһова һакимләрә бујурмушду: «Јаделлинин, јахуд јетимин ишинә баханда һаггы, әдаләти позмајын. Дул гадындан вердијиниз борҹун әвәзинә ҝиров кими палтарыны алмајын» (Ган. 24:17). Јеһова ҹәмијјәт арасында ән зәиф билинән инсанлара шәхсән гајғы ҝөстәрирди. Онларла пис рәфтар едәнләри ҹәзаландырырды. (Чыхыш 22:22—24 ајәләрини охујун.)\n23 Ганун һәмчинин јахын гоһумлар арасында ҹинси әлагәни (инсест) гадаған етмәклә аилә үзвләрини ҹинси ҹинајәтдән мүдафиә едирди (Лав. 18:6—30). Әтраф халглар јахын гоһумлар арасында ҹинси әлагәјә ҝөз јумдуғу, һәтта пис јанашмадығы һалда, Јеһованын халгы бу ҹүр ҹинајәтә Онун кими јанашмалы, јәни ијрәнҹ бир шеј кими гәбул етмәли иди.\n24 Дәрс. Јеһова сәлаһијјәт вердији шәхсләрә бујурур ки, онлар табелијиндә оланларын гајғысына галсынлар. О, ҹинси ҹинајәтләрә нифрәт едир вә һәр бир кәслә, хүсусилә дә, ән зәифләрлә әдаләтлә рәфтар едилмәсинә, онларын мүдафиә олунмасына хүсусилә фикир верир.\n25, 26. а) Һансы мәнада мәһәббәт вә әдаләт нәфәслә һәјат кимидир? б) Бу силсиләнин нөвбәти мәгаләсиндә сөһбәт нәдән ҝедәҹәк?\n25 Мәһәббәт вә әдаләт нәфәслә һәјат кимидир — бири олмадан диҝәри мөвҹуд ола билмәз. Јеһованын бизимлә әдаләтлә рәфтар етдијинә әмин оланда Она мәһәббәтимиз артыр. Ону севиб адил ганунларына әмәл едәндә исә башгаларына да севҝи вә әдаләт ҝөстәрмәјә тәшвиг олунуруг.\n26 Мусанын ганун әһди Јеһова илә исраиллиләр арасындакы мүнасибәтә јени нәфәс верди. Лакин Иса Мәсиһ Гануну иҹра едәндән сонра Аллаһын халгынын артыг Гануна әмәл етмәсинә еһтијаҹ галмады, чүнки Ганун даһа үстүн бир шејлә әвәз олунду (Ром. 10:4). Һәвари Булус Гануну «ҝәләҹәк немәтләрин... көлҝәси» адландырмышды (Ибр. 10:1). Бу силсиләнин нөвбәти мәгаләсиндә һәмин немәтләрин бәзиләри һагда сөз ачылаҹаг вә мәһәббәтлә әдаләтин јығынҹагда һансы рол ојнадығы мүзакирә олунаҹаг.\nМУСАНЫН ГАНУНУНДАН ЈЕҺОВАНЫН ХҮСУСИЈЈӘТЛӘРИ БАРӘДӘ НӘ ӨЈРӘНИРИК?\nНӘҒМӘ 109 «Бир-биринизи сәмими гәлбдән, һәрарәтлә севин»\nБу мәгалә Јеһова Аллаһын бизим гејдимизә галдығына әминлик верән дөрд һиссәли силсиләнин биринҹи мәгаләсидир. Нөвбәти үч мәгалә «Ҝөзәтчи гүлләси» журналынын 2019-ҹу ил мај сајында дәрҹ олунаҹаг. Мәгаләләр белә адланыр: «Мәсиһи јығынҹағында мәһәббәт вә әдаләт», «Мәһәббәт вә әдаләт пис әмәлләри дәф едир» вә «Тәҹавүз гурбанларына дајаг олун».\nБӘЗИ ИФАДӘЛӘРИН ИЗАҺЫ. Јеһова Аллаһын Муса пејғәмбәр васитәсилә исраиллиләрә вердији 600-дән чох ганун топлусу «Ганун», «Мусанын гануну», «Төврат» вә «әмрләр» кими таныныр. Бундан әлавә, чох вахт Мүгәддәс Китабын илк беш бөлмәси (Јарадылышдан Ганунун тәкрарына гәдәр) «Төврат» адландырылыр. Бәзән исә «Төврат» дејиләндә бүтөвлүкдә «Ибраниҹә Мүгәддәс Јазылар» нәзәрдә тутулур.\nҮЗ ГАБЫҒЫ: Јеһова истәјирди ки, ушаглар валидејнләринин мәһәббәтлә вердији тәлим-тәрбијә сајәсиндә өзләрини архајын вә мүдафиә олунмуш һисс етсинләр\nШӘКИЛИН ИЗАҺЫ: Исраилли ана јемәк һазырлајаркән гызлары илә ширин-ширин сөһбәт едир. Арха фонда ата оғлуна гојунлары бәсләмәји өјрәдир.\nШӘКИЛИН ИЗАҺЫ: Шәһәр дарвазасындакы ағсаггаллар таҹирин фырылдағына туш ҝәлән дул гадынла өвладына көмәк едир.


Q=10	C=4	SS=0	LS=4	PS=2	DC=0	LC=0	SD=0	BS=2	G0=35	G1=26	G2=12	DLID=az_RU	BODY=Инсанлар сағ чыхыр. Нуһун вә Дашгынын һекајәси | Мүгәддәс Китабын чатдырдығы хәбәр\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Америка жест дили Бразилија жест дили Венесуела жест дили Вјетнам Гренландија Данимарка Еквадор жест дили Естонија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Колумбија жест дили Кореја жест дили Лаос Мадагаскар жест дили Македонија Малта Мексика жест дили Мјанма Непал Ниас Нидерланд Нидерланд жест дили Никарагуа жест дили Норвеч Перу жест дили Полша жест дили Португалија жест дили Сејшел креолу Сомали Украјна Фарер Финландија жест дили Хмонг (ағ) Чехија жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара аракуан ассам африкаанс ашағы алман баса (Камерун) батак (тоба) башгырд бенгал бикол болгар булу варај венда газах гарачы дили (Ҹәнуби Јунаныстан) гуарани гуҹарат гырғыз дигорон дуала естон зулу иврит илок инҝилис ирланд исланд испан италјан кабил карен (сго) кекчи кечуа (Анкаш) кечуа (Ајакучо) кечуа (Куско) кинјаруанда кирунди конкани (деванагари) конкани (латын) кореја коса куанјама күрд курманҹи (Гафгаз) күрд сорани латыш мазахуа малагаси малај малајалам мам масатек (Хуаутла) мајја маҹар мискито миштек (Уахуапан) монгол навахо науатл (Хуастека) науатл (мәркәзи) науатл (Ҝерерро) нгабар ндонга осетин отоми (Мескитал вадиси) пангасинан полјак португал пәнҹаб румын рус рус жест дили сапотек (Истм) сапотек (Лачигуири) свати себуан сепеди сетсвана сингал словак словен сотсил сранан-тонго суаһили тагалог таи тамил тараски тарахумара татар таҹик телугу тзелтал тлапанек тотонак тохолабал тсонга тумбука түрк түркмән удмурт урду урһобо фарс фин франсыз фулфулде (Камерун) хорват чех чичева чол шона јао јапон јоруба јунан јунан жест дили ҝүрҹү һилигајнон һинд әрәб\nИнсанлар Дашгындан сағ чыхыр\nАллаһ пис дүнјаны мәһв едир, лакин Нуһу вә аиләсини хилас едир\nИНСАНЛАР чохалдыгҹа ҝүнаһ вә пислик сүрәтлә јер үзүнә јајылырды. Һәмин дөврдә јеҝанә пејғәмбәр олан Һәнуг Аллаһын бир ҝүн пис инсанлары мәһв едәҹәји һагда хәбәрдарлыг едирди. Буна бахмајараг, пислик јенә дә һөкмранлыг едир, һәтта артырды. Бәзи мәләкләр инсан ҹилдинә ҝириб ҝөјдәки мәскәнләрини тәрк етмәклә Јеһоваја гаршы үсјан галдырдылар вә аҹҝөзлүклә өзләринә гадынлардан арвад алдылар. Онлар арасында олан гејри-тәбии әлагә нәтиҹәсиндә дүнјада зоракылығын вә гантөкмәнин артмасына сәбәб олан Нефилим адланан нәһәнҝләр доғулду. Јер үзүндә јаратдығы варлыгларын јолларыны аздыгларыны ҝөрмәк Аллаһы чох кәдәрләндирди.\nҺәнугун өлүмүндән сонра пис инсанлардан фәргләнән бир адам варды. Онун ады Нуһ иди. О, аиләси илә бирҝә Аллаһын ҝөзүндә дүз оланы етмәјә чалышырды. Пис инсанлары јер үзүндән силмәк гәрарына ҝәлән Аллаһ Нуһу вә еләҹә дә һејванлары хилас етмәк истәјирди. Беләликлә, О, Нуһа нәһәнҝ дүзбуҹаглы ҝәми тикмәји тапшырды. Нуһ вә аиләси чохлу һејванларла бирҝә онун ичиндә ҝөзләнилән Үмумдүнја дашгынындан сағ чыха биләрдиләр. Нуһ Аллаһа гулаг асды. Онилликләр әрзиндә Нуһ ҝәмини тикмәклә јанашы, «салеһлик ҹарчысы» да олду (2 Бутрус 2:5). О, јахынлашмагда олан Дашгын һаггында хәбәрдарлыг етсә дә, инсанлар ону рәдд едирдиләр. Нуһ вә аиләсинин һејванларла бирҝә ҝәмијә ҝирмәсинин вахты чатды. Онлар ҝәмијә ҝирдикдән сонра Аллаһ гапыны бағлады. Јағыш јағмаға башлады.\nЈер үзү бүтүнлүклә суја гәрг оланадәк гырх ҝүн-гырх ҝеҹә ҝүҹлү јағыш јағды. Пислик сона чатды. Ајлар кечдикҹә сулар чәкилир, ҝәми исә даға јахынлашырды. Нуһ, аиләси вә һејванлар ҝәмидән сағ-саламат чыханадәк өмүрләринин дүз бир илини ҝәмидә кечирмишдиләр. Миннәтдарлығыны билдирмәк үчүн Нуһ Јеһоваја гурбан ҝәтирди. Аллаһ ҹаваб олараг Нуһу вә аиләсини әмин етди ки, даһа һеч вахт јер үзүндән һәјаты силмәк үчүн дашгын ҝөндәрмәјәҹәк. Јеһова бу тәсәлливериҹи вәдинә зәманәт олараг ҝөјгуршағыны верди.\nДашгындан сонра Аллаһ инсанлара бәзи јени әмрләр верди. О, инсанлара һејван әти јемәјә иҹазә верди. Анҹаг ган јемәји гадаған етди. Аллаһ, һәмчинин Нуһун нәслинин бүтүн јер үзүнә јајылмасыны тапшырды, лакин онлардан бәзиләри бу әмрә табе олмадылар. Инсанлар Нәмруд адлы рәһбәрин башчылығы алтында бирләшдиләр вә сонралар Бабил адланан шәһәрдә бөјүк бир гүллә тикмәјә башладылар. Онларын нијјәти Аллаһын јер үзүнә јајылмагла бағлы әмринә зидд давранмаг иди. Амма Аллаһ онларын дилини гарышдырмагла үсјанын гаршысыны алды вә нәтиҹәдә онлар мүхтәлиф дилләрдә данышдылар. Инсанлар бир-бирини баша дүшмәдикләриндән әлләриндәки иши атыб јер үзүнә сәпәләндиләр.\nЈарадылыш 6—11-дәк фәсилләринә; Јәһуда 14 вә 15 ајәләринә әсасланыб.\nПислик јер үзүнә неҹә јајылды?\nНуһ садиг инсан олдуғуну неҹә сүбут етди?\nАллаһ Дашгындан сонра инсанлара һансы гадағаны гојду?\nАдәмлә Һәвванын нәслинин бөјүк һиссәси Јеһованын рәһбәрлијини рәдд етди. Буна бахмајараг, онларын садиг оғлу Һабилдән башлајараг бәзиләри бу ҹүр давранмады. Сонралар Һәнуг вә Нуһ һагда дејилирди ки, онлар Аллаһын јолу илә јеријирдиләр, јәни Јеһованын бәјәндији кими јашајырдылар (Јарадылыш 5:22; 6:9). Мүгәддәс Китабда, бу иманлы инсанлар кими, Аллаһы Рәһбәрләри олараг гәбул едән чохлу киши вә гадынлардан данышылыр.\nНуһ пејғәмбәрә вә һәјат јолдашына ушагларыны бөјүтмәк нәјә ҝөрә чәтин олуб? Ҝәмини тикмәкләри онларын иманы һаггында нә дејир?